
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 409 

22 Φεβρουάριου 2013 


ΑΠΟΦΑΣΕΙ Σ 

Αριθμ. Φ.51020/5358/123 

Έγκριση καταστατικού Επαγγελματικού Ταμείου Επικου¬ 
ρικής Ασφάλισης Προσωπικού Εταιρειών Πετρελαι¬ 
οειδών (Ε.Τ.Ε.Α.Π.Ε.Π.- Ν. Π.Ι.Δ.), σύμφωνα με την πα¬ 
ράγραφο 2 του άρθρου 36 του ν. 4052/2012. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1- Τις διατάξεις των παρ. 2 και 4 του άρθρου 36 του 
Ν. 4052/2012 (ΦΕΚ 41 Α') και τις διατάξεις των παραγράφων 
1 και 2 του άρθρου 12 της από 31 Δεκεμβρίου 2012 πράξης 
Νομοθετικού Περιεχομένου (ΦΕΚ 256 Α'/31-12-2012). 

2- Τις διατάξεις των παρ. 6 και 7 του άρθρου 7 
Ν. 3029/2002 (ΦΕΚ 160 Α'). 

3. - Τις διατάξεις των άρθρων 48, 52 και 90 του 
π.δ. 63/2005 (Α/1998) «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα». 

4. - Το Π.Δ. 85/2012 (ΦΕΚ 141 Α'/21-6-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

5. - Το Π.Δ. 86/2012 (ΦΕΚ 141 Α'/21-6-2012) «Διορισμός 
Υπουργών, Αναπληρωτών Υπουργών και Υφυπουργών». 

6. - Το υπ’ αριθμ. 5729/18-02-2013 συμβολαιογραφικό 
έγγραφο της Συμβολαιογράφου Αθηνών Ουρανίας Π. 
Σταθοπούλου. 


7. - Την σύμφωνη γνώμη της Εθνικής Αναλογιστικής 
Αρχής που διατυπώνεται στο υπ’ αριθμ. οικ.64/19-02- 
2013 έγγραφό της. 

8. - Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε το καταστατικό του Επαγγελματικού Τα¬ 
μείου Επικουρικής Ασφάλισης Προσωπικού Εταιρειών 
Πετρελαιοειδών (Ε.Τ.Ε.Α.Π.Ε.Π.- Ν. Π.Ι.Δ.), που καταρτί¬ 
σθηκε με το υπ’ αριθμ. 5729/18-02-2013 συμβολαιογρα¬ 
φικό έγγραφο της Συμβολαιογράφου Αθηνών Ουρανίας 
Π. Σταθοπούλου. 

Από την ημερομηνία δημοσίευσης της απόφασης 
αυτής και του καταστατικού, το Επαγγελματικό Τα¬ 
μείο Επικουρικής Ασφάλισης Προσωπικού Εταιρειών 
Πετρελαιοειδών (Ε.Τ.Ε.Α.Π.Ε.Π.- Ν. Π.Ι.Δ.) καταχωρίζεται 
στο Μητρώο που τηρείται στη Γενική Γραμματεία Κοι¬ 
νωνικών Ασφαλίσεων του Υπουργείου Εργασίας, Κοινω¬ 
νικής Ασφάλισης και Πρόνοιας, με ημερομηνία έναρξης 
λειτουργίας την 1η Μαρτίου 2013. 

Η απόφαση αυτή και το επισυναπτόμενο καταστατικό 
να δημοσιευθούν στην Εφημερίδα της Κυβερνήσεως. 

Αθήνα, 21 Φεβρουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

Αριθμός 5729 

ΑΥΤΟΔΙΚΑΙΗ ΕΚ ΤΟΥ ΝΟΜΟΥ ΜΕΤΑΤΡΟΠΗ ΤΟΥ «ΤΟ¬ 
ΜΕΑ ΕΠΙΚΟΥΡΙΚΗΣ ΑΣΦΑΛΙΣΗΣ ΠΡΟΣΩΠΙΚΟΥ ΕΤΑΙΡΕΙ¬ 
ΩΝ ΠΕΤΡΕΛΑΙΟΕΙΔΩΝ (ΤΕΑΠΕΠ)» ΤΟΥ ΝΠΔΔ «ΤΑΜΕΙΟ 
ΕΠΙΚΟΥΡΙΚΗΣ ΑΣΦΑΛΙΣΗΣ ΙΔΙΩΤΙΚΟΥ ΤΟΜΕΑ (ΤΕΑΙΤ)» 
ΣΕ ΝΠΙΔ ΜΕ ΤΗΝ ΕΠΩΝΥΜΙΑ «ΕΠΑΓΓΕΛΜΑΤΙΚΟ ΤΑΜΕΙΟ 
ΕΠΙΚΟΥΡΙΚΗΣ ΑΣΦΑΛΙΣΗΣ ΠΡΟΣΩΠΙΚΟΥ ΕΤΑΙΡΕΙΩΝ ΠΕ¬ 
ΤΡΕΛΑΙΟΕΙΔΩΝ (ΕΤΕΑΠΕΠ)». 

Στην Αθήνα σήμερα στις δεκαοκτώ (18), του μήνα Φε¬ 
βρουάριου, του έτους δύο χιλιάδες δεκατρία (2013), ημέ¬ 
ρα Δευτέρα, στο γραφείο μου που βρίσκεται στην οδό 
Ρώμα αριθμός 5 - 2ος όροφος, ιδιοκτησίας μου, σ’ εμένα 
τη Συμβολαιογράφο Αθηνών ΟΥΡΑΝΙΑ Π. ΣΤΑΘΟΠΟΥ- 
ΛΟΥ με ΑΦΜ 043944975 της Δ.Ο.Υ, Δ' Αθηνών, κάτοικο 
Παλ. Φαλήρου, παρουσιάστηκαν οι μη εξαιρούμενοι από 
το Νόμο: 1) ΝΙΚΟΛΑΟΣ ΟΡΦΑΝΟΣ του Χαραλάμπους 
και της Άννας, γεννημένος στον Αγ. Αρσένιο Νάξου, 
το 1959, ιδιωτικός υπάλληλος, κάτοικος Αθηνών (οδός 
Τζουμαγιάς αριθμός 6), κάτοχος δελτίου ταυτότητας 
του Τ.Α. Κυψέλης, με αριθμό ΑΑ 008975/2004 με ΑΦΜ 
026502821 της Δ.Ο.Υ. ΙΘ’ Αθηνών, ο οποίος ενεργεί στο 
παρόν ως Πρόεδρος της ΠΑΝΕΛΛΗΝΙΑΣ ΟΜΟΣΠΟΝΔΙΑΣ 
ΕΡΓΑΖΟΜΕΝΩΝ ΣΤΑ ΠΕΤΡΕΛΑΙΟΕΙΔΗ - ΔΙΥΛΙΣΤΗΡΙΑ ΚΑΙ 
ΧΗΜΙΚΗ ΒΙΟΜΗΧΑΝΙΑ (ΠΟΕΠΔΧΒ), που εδρεύει στην 
Αθήνα και συστήθηκε με το από 3-2-2005 καταστατικό 
το οποίο εγκρίθηκε με την αριθμό 4017/2005 απόφαση 
του Μονομελούς Πρωτοδικείου Αθηνών και αναγνωρί¬ 
στηκε με την υπ’ αριθμ. 1098/1970 απόφαση του ίδιου 
δικαστηρίου και καταχωρήθηκε στην οικεία στήλη του 
βιβλίου αναγνωρισμένων σωματείων, με αύξοντα αριθμό 
19 και θεωρήθηκε την 27-2-2008 από τον Γραμματέα του 
Πρωτοδικείου Αθηνών, αντίγραφο του οποίου προσαρ- 
τάται στο παρόν, το τελευταίο διοικητικό συμβούλιο 
που διοικεί την ομοσπονδία συμπληρώθηκε και ανασυ¬ 
γκροτήθηκε την 19-12-2012 και 11-1-2013, αντίγραφο του 
οποίου προσαρτάται στο παρόν και 2) ΠΑΝΑΓΙΩΤΗΣ ΚΟ¬ 
ΝΤΟ ΥΣΙ ΑΔΗΣ του Θεοδοσίου και της Αγγελικής, γεννη¬ 
μένος στη Δράμα Δράμας, το 1964, ιδιωτικός υπάλληλος, 
κάτοικος Χαριλάου Θεσσαλονίκης (οδός Γιάννη Αγγέλου 
αριθμός 10), κάτοχος δελτίου ταυτότητας του Τ.Α. Χα¬ 
ριλάου, με αριθμό ΑΖ 168212/ 2007, με ΑΦΜ 036417743 
της Δ.Ο.Υ. Ζ’ Θεσσαλονίκης, ο οποίος ενεργεί στο παρόν 
ως Γενικός Γραμματέας της πιο πάνω ΠΑΝΕΛΛΗΝΙΑΣ 
ΟΜΟΣΠΟΝΔΙΑΣ ΕΡΓΑΖΟΜΕΝΩΝ ΣΤΑ ΠΕΤΡΕΛΑΙΟΕΙΔΗ - 
ΔΙΥΛΙΣΤΗΡΙΑ ΚΑΙ ΧΗΜΙΚΗ ΒΙΟΜΗΧΑΝΙΑ (ΠΟΕΠΔΧΒ), οι 
οποίοι εξουσιοδοτήθηκαν να υπογράψουν το παρόν με 
το από 16-2-2013 πρακτικό του 17ου Γ ενικού Συμβουλίου 
της πιο πάνω Ομοσπονδίας και ζήτησαν τη σύνταξη 
και υπογραφή του παρόντος με το οποίο δήλωσαν, 
συμφώνησαν και αποδέχτηκαν την αυτοδίκαιη εκ του 
νόμου μετατροπή του «ΤΟΜΕΑ ΕΠΙΚΟΥΡΙΚΗΣ ΑΣΦΑΛΙ¬ 
ΣΗΣ ΠΡΟΣΩΠΙΚΟΥ ΕΤΑΙΡΕΙΩΝ ΠΕΤΡΕΛΑΙΟΕΙΔΩΝ (ΤΕ¬ 
ΑΠΕΠ)» του ΝΠΔΔ «ΤΑΜΕΙΟ ΕΠΙΚΟΥΡΙΚΗΣ ΑΣΦΑΛΙΣΗΣ 
ΙΔΙΩΤΙΚΟΥ ΤΟΜΕΑ (ΤΕΑΙΤ)» σε ΝΠΙΔ, ΜΕ ΤΗΝ ΕΠΩΝΥΜΙΑ 
«ΕΠΑΓΓΕΛΜΑΤΙΚΟ ΤΑΜΕΙΟ ΕΠΙΚΟΥΡΙΚΗΣ ΑΣΦΑΛΙΣΗΣ 
ΠΡΟΣΩΠΙΚΟΥ ΕΤΑΙΡΕΙΩΝ ΠΕΤΡΕΛΑΙΟΕΙΔΩΝ (ΕΤΕΑΠΕΠ)» 
και το οποίο θα έχει ως εξής: 

ΚΑΤΑΣΤΑΤΙΚΟ ΕΠΑΓΓΕΛΜΑΤΙΚΟΥ ΤΑΜΕΙΟΥ ΕΠΙΚΟΥ¬ 
ΡΙΚΗΣ ΑΣΦΑΛΙΣΗΣ ΠΡΟΣΩΠΙΚΟΥ ΕΤΑΙΡΕΙΩΝ ΠΕΤΡΕΛΑΙ¬ 
ΟΕΙΔΩΝ «ΕΤΕΑΠΕΠ» 


ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ 1 

ΑΥΤΟΔΙΚΑΙΗ ΜΕΤΑΤΡΟΠΗ - ΕΔΡΑ - 
ΕΠΩΝΥΜΙΑ -ΣΦΡΑΓΙΔΑ 

1- Με το παρόν καταστατικό ο «Τομέας Επικουρικής 
Ασφάλισης Προσωπικού Εταιρειών Πετρελαιοειδών» 
του ΝΠΔΔ «Ταμείο Επικουρικής Ασφάλισης Ιδιωτικού 
Τομέα (ΤΕΑΙΤ)», ο οποίος κατά το Ν. 3655/2008 απο¬ 
τελεί καθολικό διάδοχο του ΝΠΔΔ με την επωνυμία 
«Ταμείο Επικουρικής Ασφάλισης Προσωπικού Εταιρειών 
Πετρελαιοειδών», μετατρέπεται αυτοδικαίως, σε ΝΠΙΔ 
υποχρεωτικής επικουρικής ασφάλισης και λειτουργεί 
βάσει των άρθρων 7 και 8 του Ν. 3029/2012, σύμφωνα 
με το άρθρο 36 παρ. 2 του Ν. 4052/2012 και κατόπιν της 
απόφασης της πλέον αντιπροσωπευτικής οργάνωσης 
των ασφαλισμένων (απόφαση του Δ.Σ. της «Πανελλήνιας 
Ομοσπονδίας Εργαζομένων στα Πετρελαιοειδή Διυλι¬ 
στήρια και Χημική Βιομηχανία (ΠΟΠΔΧΒ)», που εδρεύει 
στην Αθήνα και εκπροσωπείται νόμιμα κατά τη συνεδρί¬ 
αση του την 4.4.2012, (στο εξής «Ομοσπονδία»). 

1.1.- Ειδικότερα, ο προαναφερθείς Τομέας μετατρέπε- 
ται σε Ταμείο Επαγγελματικής Ασφάλισης και λειτουρ¬ 
γεί βάσει των άρθρων 7 και 8 του Ν. 3029/2002 με την 
επωνυμία «Επαγγελματικό Ταμείο Επικουρικής Ασφά¬ 
λισης Προσωπικού Εταιρειών Πετρελαιοειδών - ΝΠΙΔ» 
(εφεξής ΕΤΕΑΠΕΠ ή Ταμείο). Σε ξενόγλωσσα κείμενα η 
επωνυμία του Ταμείου αποδίδεται σε πιστή μετάφραση. 
Στην Αγγλική γλώσσα, η επωνυμία του Ταμείου είναι 
ΌοουραΙίοπαΙ δυρρΙβπίθηΙαΓγ Ροπείοη Ρυηά οί ΡβΓεοηηθΙ 
οΐ ΡθΐΓθθΐΊθπιίθ3ΐ Θοπιρδηίβε”. 

2. - Η ασφάλιση στο ΕΤΕΑΠΕΠ είναι υποχρεωτική. Τ ο 
ΕΤΕΑΠΕΠ διέπεται από τις διατάξεις του Ν. 4052/2012 
σε συνδυασμό με τις διατάξεις των αρ. 7 και 8 του 
Ν. 3029/2002 όπως τροποποιούνται, από τις εκάστοτε 
υπουργικές αποφάσεις, που εκδίδονται κατ’ εξουσιο¬ 
δότηση των Νόμων αυτών καθώς και από το παρόν 
καταστατικό και τον Εσωτερικό Κανονισμό Λειτουργίας 
του. Υπάγεται στην εποπτεία του Υπουργείου Εργασίας, 
Κοινωνικής Ασφάλισης και Πρόνοιας και στον έλεγχο 
της Εθνικής Αναλογιστικής Αρχής. 

3. -Έδρα του ΕΤΕΑΠΕΠ είναι ο Δήμος Αθηναίων. 

4 - Τα γραφεία του Ταμείου μπορούν να μεταφέρονται 
εντός των ορίων του Νομού Αττικής με απόφαση του Δι¬ 
οικητικού Συμβουλίου, χωρίς να απαιτείται τροποποίηση 
του παρόντος καταστατικού. Οι σχετικές αποφάσεις 
κοινοποιούνται στο Υπουργείο Εργασίας, Κοινωνικής 
Ασφάλισης και Πρόνοιας. 

5.- Με απόφαση του Διοικητικού Συμβουλίου μπορεί να 
ιδρυθούν υποκαταστήματα και γραφεία στην ημεδαπή ή 
στην αλλοδαπή. Οι σχετικές αποφάσεις κοινοποιούνται 
στο Υπουργείου Εργασίας, Κοινωνικής Ασφάλισης και 
Πρόνοιας. 

6- Η σφραγίδα του ΕΤΕΑΠΕΠ φέρει την επωνυμία 
αυτού και το αρχικό έτος ίδρυσής του (1943) καθώς και 
το έτος μετατροπής του (2013) και αναγράφει ότι το 
Ταμείο αποτελεί διάδοχο του πρώην ΤΕΑΠΕΠ. 

7 - Στο Ταμείο μεταφέρονται όλα τα δικαιώματα και οι 
υποχρεώσεις των ασφαλισμένων και συνταξιούχων του 
Τομέα Επικουρικής Ασφάλισης Προσωπικού Εταιρειών 
Πετρελαιοειδών του ΝΠΔΔ ΤΕΑΙΤ ανεξάρτητα από τη 
χρονική περίοδο ασφάλισης τους. Οι παραπάνω ασφα- 

λισμένοι και συνταξιούχοι διέπονται από τις διατάξεις 
του παρόντος καταστατικού. 

8.- Το σύνολο του ενεργητικού και παθητικού του 
μετατρεπόμενου Τομέα Επικουρικής Ασφάλισης Προ¬ 
σωπικού Εταιρειών Πετρελαιοειδών του ΝΠΔΔ ΤΕΑΙΤ, η 
κινητή και ακίνητη περιουσία του, οι εισφορές και κάθε 
άλλο έσοδο, που προβλέπονται από τις ισχύουσες δια¬ 
τάξεις υπέρ αυτού, μεταφέρονται αυτοδικαίως εκ του 
νόμου από την έγκριση του παρόντος καταστατικού και 
την έναρξη της λειτουργίας του. 

ΑΡΘΡΟ 2 

ΣΚΟΠΟΣ 

1.- Σκοπός του Ταμείου είναι η υποχρεωτική επικου¬ 
ρική ασφάλιση των ασφαλισμένων του άρθρου 4 του 
παρόντος για τη χορήγηση σε αυτούς χρηματικών πα¬ 
ροχών με τη μορφή μηνιαίας σύνταξης σε περίπτωση 
γήρατος ή αναπηρίας καθώς και τη χορήγηση χρημα¬ 
τικών παροχών με τη μορφή μηνιαίας σύνταξης στα 
μέλη της οικογένειάς τους στην περίπτωση θανάτου 
του προστάτη ασφαλισμένου ή συνταξιούχου κατά τα 
ειδικότερα οριζόμενα στο παρόν. 

2 - Με απόφαση του Διοικητικού Συμβουλίου του Τα¬ 
μείου, που λαμβάνεται με την αυξημένη πλειοψηφία του 
άρθρου 14.7 του παρόντος, το Ταμείο μπορεί να ιδρύσει 
και άλλους κλάδους ασφαλιστικής προστασίας. 

ΑΡΘΡΟ 3 

ΔΙΑΡΚΕΙΑ 

Το ΕΤΕΑΠΕΠ ιδρύεται για αόριστο χρόνο. 

ΚΕΦΑΛΑΙΟ Β 

ΥΠΑΓΩΓΗ ΣΤΗΝ ΑΣΦΑΛΙΣΗ - ΔΙΚΑΙΩΜΑΤΑ - 
ΥΠΟΧΡΕΩΣΕΙΣ ΑΣΦΑΛΙΣΜΕΝΩΝ 

ΑΡΘΡΟ 4 

ΥΠΑΓΩΓΗ ΣΤΗΝ ΑΣΦΑΛΙΣΗ 

1. - Μέλη του Ταμείου καθίστανται αυτοδίκαια τα πρό¬ 
σωπα τα οποία κατά τη μετατροπή του Τομέα Επικου¬ 
ρικής Ασφάλισης Προσωπικού Εταιρειών Πετρελαιο¬ 
ειδών» (ΤΕΑΠΕΠ) του ΝΠΔΔ με την επωνυμία «Ταμείο 
Επικουρικής Ασφάλισης Ιδιωτικού Τομέα (ΤΕΑΙΤ)» στο 
παρόν ΝΠΙΔ και τη δημοσίευση του καταστατικού αυτού 
είναι ασφαλισμένα στον Τομέα Επικουρικής Ασφάλισης 
Προσωπικού Εταιρειών Πετρελαιοειδών» (ΤΕΑΠΕΠ) του 
ΝΠΔΔ με την επωνυμία «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ) ή συνταξιούχοι αυτού. 

2. - Ασφαλίζεται, υποχρεωτικά και αυτοδίκαια, από την 
ημέρα γέννησης του δικαιώματος αμοιβής της εργασί¬ 
ας του χωρίς καμία εξαίρεση, το απασχολούμενο, με 
σύμβαση ή σχέση εξαρτημένης εργασίας οποιοσδήποτε 
διάρκειας, τύπου και μορφής και ανεξάρτητα από το εί¬ 
δος, τον τρόπο και τον τόπο παροχής της εργασίας του, 
προσωπικό των δραστηριοποιούμενων στην Ελλάδα 
Εταιριών Πετρελαιοειδών. Οι Εταιρείες Πετρελαιοειδών, 
όσες δηλαδή δραστηριοποιούνται κατά κύριο λόγο με 
την εισαγωγή, εμπορία και διακίνηση πετρελαιοειδών, 
υγραερίων και συναφών υγρών ή αερίων προϊόντων, ήτοι 
ενδεικτικά βενζίνης, φωτιστικού πετρελαίου, ακάθαρτου 
πετρελαίου, ορυκτελαίων, μαζούτ, υγραερίου, βιοντίζελ 
κ.λπ., θα καλούνται στο εξής «εργοδότριες εταιρείες» 
και θα καταβάλουν τις εισφορές, που ορίζονται από το 
Νόμο και το παρόν καταστατικό. 


3. - Η ασφάλιση των παραπάνω προσώπων συνεχίζε¬ 
ται και κατά τον άνευ αποδοχών από τις εργοδότριες 
εταιρείες γενικώς χρόνο της απουσίας τους, κατά τον 
οποίον δεν παρέχεται ή δεν έχει παρασχεθεί εργασία 
στην εργοδότρια εταιρεία οποτεδήποτε κατά τη διάρ¬ 
κεια της εργασιακής τους σχέσης ή σύμβασης με αυτήν, 
ήτοι ενδεικτικά: α) λόγω άδειας άνευ αποδοχών, β) λόγω 
ασθένειας, γ) στράτευσης, δ) γονικής άδειας, (ε) λόγω 
εργασίας στο εξωτερικό ή/και στο εσωτερικό εφόσον 
η απασχόληση έγινε με απόσπαση, σύμβαση δανεισμού 
και γενικότερα με εντολή της εργοδότριας εταιρείας. 

4. - Η ασφάλιση στο Ταμείο είναι υποχρεωτική και 
η ιδιότητα του ασφαλισμένου δεν εξαρτάται και δε 
συνδέεται σε καμία περίπτωση με τη συμμετοχή του 
ασφαλισμένου σε συνδικαλιστική οργάνωση ή σε επαγ¬ 
γελματική ένωση εργαζομένων. 

5. - Προαιρετική Συνέχιση της Ασφάλισης: Οποιοσδή¬ 
ποτε εργαζόμενος ή εργαζόμενη, που έχει διατελέσει 
ασφαλισμένος/η του Ταμείου δικαιούνται να συνεχίσει 
προαιρετικά την ασφάλισή του. 

Ο προαιρετικά ασφαλιζόμενος στο Ταμείο υποχρε- 
ούται να καταβάλει κάθε μήνα το ποσό της εισφοράς 
του ασφαλισμένου και του εργοδότη, που υπολογίζεται 
επί του μέσου όρου των πάσης φύσεως αποδοχών του 
24μηνου πριν από τη διακοπή της εργασίας του. 

ΑΡΘΡΟ 5 

ΑΠΩΛΕΙΑ ΙΔΙΟΤΗΤΑΣ ΑΣΦΑΛΙΣΜΕΝΟΥ 

Η ιδιότητα του ασφαλισμένου χάνεται σε περίπτω¬ 
ση παραίτησης, απόλυσης ή συνταξιοδότησής του. Σε 
περίπτωση, που ο ασφαλισμένος μετά την τυχόν απώ¬ 
λεια της ιδιότητάς του ως ασφαλισμένου, έχει δικαίωμα 
προαιρετικής ασφάλισης και ασφαλισθεί προαιρετικά, 
η ιδιότητα του ασφαλισμένου διατηρείται. 

ΑΡΘΡΟ 6 

ΜΗΤΡΩΟ ΑΣΦΑΛΙΣΜΕΝΩΝ 

1- Το ΕΤΕΑΠΕΠ τηρεί Μητρώο Ασφαλισμένων, όπου 
καταχωρούνται όλα τα απαραίτητα στοιχεία τους και 
ιδίως τα παρακάτω: 

(α) Στοιχεία δελτίου αστυνομικής ταυτότητας και 
αριθμός φορολογικού μητρώου. 

(β) Ο Φορέας Κοινωνικής Ασφάλισης και ο Αριθμός 
Μητρώου Κοινωνικής Ασφάλισης (ΑΜΚΑ) 

(γ) Η επωνυμία της εργοδότριας εταιρείας, όπου απα¬ 
σχολείται ο Ασφαλισμένος. 

(δ) Τα ποσά των ασφαλιστικών εισφορών και ο χρόνος 
καταβολής τους. 

(ε) Τα ιδιαίτερα γνωρίσματα του ατομικού λογαρια¬ 
σμού του ασφαλισμένου. 

(στ) Το απογραφικό δελτίο ασφαλισμένου, που συ¬ 
μπληρώνεται κατά την υποβολή της αίτησης υπαγωγής, 
ο αριθμός μητρώου ασφαλισμένου και η ημερομηνία 
κτήσης της ιδιότητας του ασφαλισμένου. 

2. - Οι νέοι ασφαλισμένοι παίρνουν, κάθε φορά, τον 
επόμενο αριθμό μητρώου, ανεξάρτητα εάν μέχρι αυτόν 
αριθμούνται και διαγραφέντες ή αποβιώσαντες ασφαλι¬ 
σμένοι. Το Ταμείο τηρεί, επίσης, Μητρώο Διαγραφέντων 
και Αποβιωσάντων, ενώ με απόφαση του Διοικητικού 
Συμβουλίου μπορεί να καθιερωθεί επιβοηθητικά και 
Αλφαβητικό Μητρώο Ασφαλισμένων. 

3. - Στο Ταμείο τηρείται Ατομικός Φάκελος Ασφαλισμέ¬ 
νου (Α.ΦΑ.ΑΣΦ), με αύξοντα αριθμό εκείνο του Μητρώου 

Ασφαλισμένων που αντιστοιχεί στον Ασφαλισμένο, όπου 
τοποθετούνται όλα τα σχετικά με τον ασφαλισμένο έγ¬ 
γραφα τόσο κατά την εγγραφή του όσο και μετέπειτα. 

ΑΡΘΡΟ 7 

ΔΙΑΔΟΧΙΚΗ ΑΣΦΑΛΙΣΗ 

1. - Για τους ασφαλισμένους, που ασφαλίσθηκαν διαδο¬ 
χικά σε περισσότερα από ένα Ταμεία Επαγγελματικής 
Ασφάλισης (στο εξής ΤΕΑ), εφαρμόζονται οι διατάξεις 
του αρ. 7 παρ. 10 και 11 του Ν. 3029/2002, των κατ’ εξουσι¬ 
οδότηση του ανωτέρω Νόμου υπουργικών αποφάσεων. 

2. - Σε περίπτωση, που ο ασφαλισμένος αλλάζει επαγ¬ 
γελματική δραστηριότητα ή διακόπτει την εργασία του 
και διαγράφεται από το Ταμείο δικαιούται διαζευκτι¬ 
κά: α) να μεταφέρει τα ασφαλιστικά του δικαιώματα 
του σε άλλο ταμείο υποχρεωτικής επικουρικής - επαγ¬ 
γελματικής ασφάλισης ή σε άλλο φορέα επικουρικής 
ασφάλισης που λειτουργεί στο χώρο της απασχόλησής 
του, κατ’ εφαρμογή της ισχύουσας νομοθεσίας, β) Να 
λάβει την παροχή, που του αναλογεί σε σχέση με το 
χρόνο παραμονής του στο Ταμείο, όταν συμπληρώσει 
τις απαιτούμενες προϋποθέσεις για τη θεμελίωση του 
δικαιώματος σε παροχή, κατ' εφαρμογή των διατάξεων 
του άρθρου 7 παρ. 10 και 11 του Ν. 3029/2002, και της 
ΥΑ.Φεπαγγ.Ασφ.43/13-11-2003, (ΦΕΚ 1703Β/19-11-2003), 
όπως εκάστοτε ισχύουν. 

ΑΡΘΡΟ 8 

ΔΙΚΑΙΩΜΑΤΑ ΑΣΦΑΛΙΣΜΕΝΩΝ 

1. - Όλοι οι Ασφαλισμένοι του ΕΤΕΑΠΕΠ δικαιούνται 
ίσης μεταχείρισης. 

2. - Κάθε ασφαλισμένος δικαιούται ενημέρωσης από 
το ΕΤΕΑΠΕΠ, ιδίως ως προς: 

(α) Τα επιμέρους δικαιώματα και τις υποχρεώσεις του 
έναντι του Ταμείου. 

(β) Τις οικονομικές, τεχνικές και λοιπές παραμέτρους 
της ασφαλιστικής του σχέσης. 

(γ) Τ ις αλλαγές στους κανόνες, που διέπουν το καθε¬ 
στώς ασφάλισής του στο Ταμείο. 

(δ) Τη χρηματοοικονομική κατάσταση του Ταμείου. 

(ε) Το επίπεδο των παροχών σε περίπτωση τερματι¬ 
σμού της απασχόλησης του ή αλλαγής της επαγγελ¬ 
ματικής του δραστηριότητας ή διαγραφής του από το 
Ταμείο. 

(στ) Γ ια τις ρυθμίσεις περί μεταφοράς των δικαιωμά¬ 
των του σε άλλο ΤΕΑ. 

3. - Το ΕΤΕΑΠΕΠ έχει υποχρέωση να δημοσιεύει στην 
Εφημερίδα της Κυβέρνησης, σε μία ημερήσια εφημερίδα 
πανελλήνιας κυκλοφορίας και σε μία οικονομική, τις 
οικονομικές καταστάσεις, τα πιστοποιητικά ελέγχου 
των ορκωτών ελεγκτών και τα πορίσματα ελέγχου της 
Εθνικής Αναλογιστικής Αρχής. Κάθε ασφαλισμένος δι¬ 
καιούται να λαμβάνει με δικές του δαπάνες αντίγραφο 
των παραπάνω εγγράφων. 

4. - Οι ασφαλισμένοι έχουν δικαίωμα υποβολής στο 
ΕΤΕΑΠΕΠ αιτήσεων για τη χορήγηση διάφορων πι¬ 
στοποιητικών ή βεβαιώσεων. Οι αιτήσεις διαβιβάζονται 
αμέσως στο Διοικητικό Συμβούλιο ή σε πρόσωπο εξου¬ 
σιοδοτημένο για την επεξεργασία τους. 

5. - Το Ταμείο έχει υποχρέωση να χορηγεί στους 
ασφαλισμένους ετησίως, με δική του δαπάνη, βεβαί¬ 
ωση για τις προσωπικές εισφορές τους κατά την 31η 
Δεκεμβρίου του έτους, καθώς και γραπτή ενημέρωση 


για τα ποσά των ατομικών τους λογαριασμών κατά την 
ίδια ημερομηνία. 

6.- Οι ασφαλισμένοι του ΕΤΕΑΠΕΠ διατηρούν δικαίωμα 
διαγραφής λόγω αλλαγής επαγγελματικής δραστηρι¬ 
ότητας. 

ΑΡΘΡΟ 9 

ΥΠΟΧΡΕΩΣΕΙΣ ΑΣΦΑΛΙΣΜΕΝΩΝ 

Οι ασφαλισμένοι υποχρεούνται να συμμορφώνονται 
με τις διατάξεις της σχετικής νομοθεσίας, του κατα¬ 
στατικού και του Εσωτερικού Κανονισμού Λειτουργίας 
του Ταμείου, όπως αυτές ισχύουν κάθε φορά, καθώς 
και με τις αποφάσεις των οργάνων του. Οι ασφαλι¬ 
σμένοι πρέπει να ελέγχουν την έγκαιρη τακτοποίηση 
των οικονομικών υποχρεώσεων των ιδίων και της ερ- 
γοδότριας εταιρείας προς το ΕΤΕΑΠΕΠ. Να σέβονται 
και να εφαρμόζουν τις αποφάσεις της Διοίκησης του 
Ταμείου και των Κανονισμών του Ταμείου, εφόσον αυτές 
λαμβάνονται σύμφωνα με τη σχετική νομοθεσία και το 
καταστατικό. Να ενημερώνουν το Ταμείο και να του 
παρέχουν κάθε πληροφορία, που μπορεί να καταστήσει 
ευχερή και αποτελεσματική, την άσκηση του ελέγχου 
για την υπαγωγή στην ασφάλιση και την κανονική πλη¬ 
ρωμή των εισφορών των ασφαλισμένων του και των εν 
γένει πόρων του. 

ΑΡΘΡΟ 10 

ΒΕΒΑΙΩΣΗ ΕΙΣΦΟΡΩΝ ΠΑΡΟΧΩΝ - 
ΕΝΗΜΕΡΩΤΙΚΟ ΔΕΛΤΙΟ 

1- Για την ικανοποίηση του δικαιώματος ενημέρωσης 
των ασφαλισμένων του, το Ταμείο υποχρεούται μετά το 
κλείσιμο κάθε οικονομικής χρήσης, να αποστέλλει με 
δαπάνες του σε κάθε ασφαλισμένο ειδικό ενημερωτικό 
δελτίο. 

2.- Το Ταμείο υποχρεούται μετά το κλείσιμο κάθε 
οικονομικής χρήσης να αποστέλλει σε κάθε ασφαλι¬ 
σμένο, βεβαίωση για τις εισφορές, που έχει καταβάλει 
για φορολογική χρήση. 

3 - Το Ταμείο υποχρεούται μετά το κλείσιμο κάθε 
οικονομικής χρήσης, να αποστέλλει σε όλους τους 
ασφαλισμένους ενημερωτικό σημείωμα για το χρόνο 
ασφάλισής τους και την αξία της παροχής τους, όπως 
αυτή προκύπτει από την τηρούμενη ατομική τους μερίδα 
κατά το άρθρο 33.3 του παρόντος καταστατικού. 

ΚΕΦΑΛΑΙΟ Γ 

ΔΙΟΙΚΗΣΗ 

ΑΡΘΡΟ 11 

ΟΡΓΑΝΑ ΔΙΟΙΚΗΣΗΣ 

Όργανα διοίκησης του ΕΤΕΑΠΕΠ είναι: 

1- Το Διοικητικό Συμβούλιο (Δ.Σ.) 

2.- Η Ελεγκτική Επιτροπή (Ε.Ε.). 

Ο τρόπος επιλογής, λειτουργίας καθώς και τα προ¬ 
σόντα των μελών των Οργάνων του ΕΤΕΑΠΕΠ καθο¬ 
ρίζονται από τον Κανονισμό Λειτουργίας του Ταμείου. 

ΑΡΘΡΟ 12 

ΔΙΟΙΚΗΤΙΚΟ ΣΥΜΒΟΥΛΙΟ 

1.- Το ΕΤΕΑΠΕΠ διοικείται από εννεαμελές (9μελές) 
Διοικητικό Συμβούλιο, το οποίο απαρτίζεται από: 

1.1- Τρία (3) τακτικά μέλη με τα αντίστοιχα τρία (3) 
αναπληρωματικά τους, τα οποία επιλέγονται και ορίζο¬ 
νται από το Σύνδεσμο Εταιρειών Εμπορίας Πετρελαιο¬ 
ειδών Ελλάδος (στο εξής ΣΕΕΠΕ). 

1.1.1- Σε περίπτωση, που ο ΣΕΕΠΕ παραλείπει το δι¬ 
ορισμό των μελών της παραγράφου 1.1 του παρόντος, 
το διορισμό πραγματοποιεί η Ομοσπονδία. 

1.2.-Ένα (1) τακτικό μέλος και το αντίστοιχο αναπλη¬ 
ρωματικό του, το οποίο επιλέγεται και ορίζεται από 
την Ομοσπονδία. 

2. - Πέντε (5) τακτικά μέλη και τα αντίστοιχα (5) ανα¬ 
πληρωματικά τους, εκλέγονται από τους αντιπροσώ¬ 
πους των σωματείων - μελών της Ομοσπονδίας που 
προέρχονται από σωματεία εργαζομένων, που απασχο¬ 
λούνται σε επιχειρήσεις εμπορίας πετρελαιοειδών, οι 
οποίοι έχουν νομιμοποιηθεί κατά το τελευταίο εκλογο- 
απολογιστικό συνέδριο της Ομοσπονδίας. Τουλάχιστον 
ένα (1) από τα παραπάνω μέλη και το αντίστοιχο ένα (1) 
αναπληρωματικό του θα πρέπει να είναι συνταξιούχος 
του ΕΤΕΑΠΕΠ. 

2.1- Οι αρχαιρεσίες προκηρύσσονται, πριν τη λήξη 
της θητείας της απερχόμενης κάθε φορά διοίκησης 
του ΕΤΕΑΠΕΠ και διενεργούνται σε τόπο, που ορίζει 
το Διοικητικό Συμβούλιο του Ταμείου. Στον Εσωτερικό 
Κανονισμό Λειτουργίας του ΕΤΕΑΠΕΠ δύναται να προ- 
βλεφθεί η δυνατότητα πανελλαδικής ψηφοφορίας για 
την ανάδειξη των μελών του Διοικητικού Συμβουλίου 
με εφαρμογή συστήματος ηλεκτρονικής ψηφοφορίας 
ή/και ηλεκτρονικής και εξ αποστάσεως ψηφοφορίας 
η οποία θα παρέχει εχέγγυο περί της μυστικότητας, 
αμεσότητας και προσωπικότητας της ψήφου, καθώς 
και κάθε άλλη αναγκαία λεπτομέρεια για τη διενέργεια 
των αρχαιρεσιών. 

3. - Πρόσκληση για την διενέργεια των αρχαιρεσιών 
αναρτάται σε εμφανές σημείο στην έδρα του Ταμείου, 
καθώς και στην ιστοσελίδα του στο διαδίκτυο τουλάχι¬ 
στον 10 ημέρες πριν τη διεξαγωγή τους. Η πρόσκληση 
για τη διενέργεια αρχαιρεσιών δύναται να αποστέλλεται 
στα μέλη του Ταμείου και μέσω μηνύματος ηλεκτρονι¬ 
κού ταχυδρομείου. 

4. - Το δικαίωμα του εκλέγεσθαι για την ανάδειξη των 
μελών του Διοικητικού Συμβουλίου έχουν άπαντες οι 
ασφαλισμένοι στο ΕΤΕΑΠΕΠ. 

5- Η εκλογή των ως άνω μελών του Διοικητικού Συμ¬ 
βουλίου του Ταμείου γίνεται με ενιαίο ψηφοδέλτιο και 
οι αρχαιρεσίες διεξάγονται από τριμελή εφορευτική 
επιτροπή, που εκλέγεται την ημέρα διεξαγωγής των 
εκλογών από τους αντιπροσώπους της παραγράφου 2 
του παρόντος άρθρου, μεταξύ των μελών του ΕΤΕΑΠΕΠ 
που έχουν δηλώσει υποψηφιότητα κατά τα οριζόμενα 
στην παράγραφο 6 του παρόντος άρθρου. Ο πρόεδρος 
της εφορευτικής επιτροπής εκλέγεται από τα μέλη της. 
Η εφορευτική επιτροπή μεριμνά για τη διεξαγωγή των 
εκλογών, καταμετρά τις ψήφους, και ανακηρύσσει τους 
πέντε εκλεγέντες και τους πέντε αναπληρωματικούς αυ¬ 
τών. Η εφορευτική επιτροπή τηρεί πρακτικά για τις εκλο¬ 
γές, που καταγράφονται σε ειδικό βιβλίο του Ταμείου. 

5.1- Στο ψηφοδέλτιο αναγράφονται με αλφαβητική 
σειρά όλοι οι υποψήφιοι για το Δ.Σ., ο δε αντιπρόσω- 
πος-εκλογέας δύναται να σημειώσει μέχρι πέντε (5) 
σταυρούς προτίμησης. 

6. - Οι αιτήσεις υποψηφιότητας από όσους το επιθυ¬ 
μούν, υποβάλλονται προς το Διοικητικό Συμβούλιο του 
Ταμείου μέχρι την 12η μεσημβρινή ώρα της προπαρα¬ 
μονής των εκλογών. 

7. - Το Διοικητικό Συμβούλιο εξετάζει τις υποψηφι¬ 
ότητες και όσες είναι σύμφωνες με το καταστατικό 


και το Νόμο τις περιλαμβάνει στον αλφαβητικό πίνακα 
υποψηφίων, αντίγραφο του οποίου αναρτάται μέχρι 
την 12η μεσημβρινή ώρα της παραμονής των εκλογών 
στους πίνακες ανακοινώσεων του Ταμείου καθώς και 
στην ιστοσελίδα του στο διαδίκτυο ως επίσης και στην 
ιστοσελίδα της Ομοσπονδίας. Ο κατάλογος των υποψη¬ 
φίων υποβάλλεται στην εφορευτική επιτροπή, η οποία 
ανακηρύσσει τους υποψηφίους. 

8. - Ενστάσεις από όσους έχουν έννομο συμφέρον κατά 
του πίνακα υποψηφίων υποβάλλονται στην εφορευτική 
επιτροπή. 

9. - Η θητεία των μελών είναι τετραετής. 

10. - Σε περίπτωση προσωρινού κωλύματος, η θέση 
τακτικού μέλους καλύπτεται από τον αναπληρωτή του. 

11- Τα μέλη του Δ.Σ., των παραγράφων 1.1 και 1.2 του 
παρόντος, με απόφαση των φορέων - οργάνων, που 
τα ορίζουν: 

11.1- Δύναται να ανακαλούνται και να αντικαθίστανται 
οποτεδήποτε και για οποιοδήποτε λόγο. Η ανάκληση 
γνωστοποιείται από τον ανακαλούντο με έγγραφο προς 
το Ταμείο, 

11.2.- υποχρεωτικά αντικαθίστανται σε περίπτωση θα¬ 
νάτου, ή όταν χάνονται ή μεταβάλλονται στο πρόσωπό 
τους οι ιδιότητες και οι προϋποθέσεις βάσει των οποίων 
διορίσθηκαν στο Δ.Σ του Ταμείου κατά τα ανωτέρω ή 
όταν εκπίπτουν από την ιδιότητα του μέλους του. 

12. - Η απώλεια για οποιοδήποτε λόγο της ιδιότητας 
του τακτικού μέλους του Δ.Σ. του Ταμείου, δε συμπα- 
ρασύρει αυτοδίκαια και την ιδιότητα του αντίστοιχου 
αναπληρωματικού μέλους. 

13. - Τα τακτικά και αναπληρωματικά μέλη του Δ.Σ. 
του Ταμείου, που ορίζονται ή αντικαθίστανται σε κάθε 
περίπτωση γνωστοποιούνται ταυτόχρονα στο Ταμείο 
με έγγραφο εκείνου, που τα ορίζει. 

14. - Ειδικότερα η επίδοση του εγγράφου αυτού γίνεται: 

α) μέσα σε δέκα (10) μέρες από τη γνωστοποίηση της 

ανάκλησης, στην περίπτωση της παραγράφου 11.1 και 
11.2 του άρθρου αυτού. 

β) μέσα σε δέκα (10) μέρες από την ημερομηνία διε¬ 
ξαγωγής των αρχαιρεσιών για την εκλογή των μελών 
της παραγράφου 2 του άρθρου αυτού. 

ΑΡΘΡΟ 13 

ΔΙΟΙΚΗΤΙΚΟ ΣΥΜΒΟΥΛΙΟ ΣΥΓΚΡΟΤΗΣΗ ΣΕ ΣΩΜΑ - 
ΠΑΡΑΔΟΣΗ - ΠΑΡΑΛΑΒΗ - ΚΩΛΥΜΑΤΑ - ΑΣΥΜΒΙΒΑΣΤΑ 

1- Τα μέλη του Δ.Σ. του ΕΤΕΑΠΕΠ συνέρχονται σε 
πρώτη συνεδρίαση για τη συγκρότησή τους σε σώμα 
εντός δέκα (10) ημερών από την εκλογή τους. Η πρώτη 
συνεδρίαση πραγματοποιείται ύστερα από έγγραφη 
πρόσκληση του, στο άρθρο 12 παράγραφος 1.2, υπο- 
δειχθέντος μέλους στην οποία αναγράφεται η ημερο¬ 
μηνία, η ώρα, ο τόπος και το θέμα της συνεδρίασης 
και εκλέγονται από τα μέλη του Δ.Σ. ο Πρόεδρος, ο 
Αναπληρωτής Πρόεδρος, ο Αντιπρόεδρος, ο Αναπλη¬ 
ρωτής Αντιπρόεδρος. 

2. - Τα καθήκοντα των μελών του Δ.Σ. καθορίζονται 
ειδικότερα στον Εσωτερικό Κανονισμό Λειτουργίας του 
ΕΤΕΑΠΕΠ. 

3. - Δεν επιτρέπεται να εμπίπτουν στο ίδιο πρόσωπο 
περισσότερα του ενός από τα παραπάνω αξιώματα των 
μελών του Δ.Σ. του Ταμείου. 

4 - Το νέο Δ.Σ. του ΕΤΕΑΠΕΠ παραλαμβάνει από το 
προηγούμενο Δ.Σ., μέσα σε προθεσμία επτά (7) ημερών 

από τη συγκρότησή του σε σώμα, τα βιβλία, τη διοίκη¬ 
ση και τη διαχείριση του ΕΤΕΑΠΕΠ και υπογράφονται 
σχετικά πρωτόκολλα, που φυλάσσονται στο αρχείο 
του Ταμείου. Σε περίπτωση οποιουδήποτε κωλύματος 
ή καθυστέρησης, η παραλαβή γίνεται με απογραφικό 
πρωτόκολλο παραλαβής. 

5. - Στο ενδιάμεσο χρονικό διάστημα, μέχρι τη συ¬ 
γκρότηση του νέου Δ.Σ. του ΕΤΕΑΠΕΠ σε σώμα και την 
παράδοση σε αυτό της διοίκησης και της διαχείρισης, 
παρατείνεται αυτοδίκαια η θητεία του απερχόμενου Δ.Σ. 

6. - Δεν επιτρέπεται να είναι μέλη του διοικητικού συμ¬ 
βουλίου του Ταμείου όσοι: 

6.1. -Έχουν στερηθεί τη διαχείριση της περιουσίας 
τους με τελεσίδικη δικαστική απόφαση. 

6.2. -Έχουν στερηθεί τα πολιτικά τους δικαιώματα με 
αμετάκλητη δικαστική απόφαση. 

6.3. -Έχουν καταδικαστεί ως αυτουργοί ή συμμέτοχοι 
σε κακούργημα ή σε οποιαδήποτε ποινή για παραχά¬ 
ραξη, κιβδηλεία, πλαστογραφία, ψευδή βεβαίωση, δω¬ 
ροδοκία, εκβίαση, κλοπή, υπεξαίρεση, απιστία, απάτη, 
παράβαση καθήκοντος, καθ’ υποτροπή συκοφαντική 
δυσφήμιση παράβαση της νομοθεσίας για την καταπο¬ 
λέμηση των ναρκωτικών, τη λαθρεμπορία και για οποιο- 
δήποτε συναφές με τα προηγούμενα αδίκημα. Επίσης 
όσοι έχουν παραπεμφθεί με τελεσίδικο βούλευμα για 
κακούργημα ή πλημμέλημα για τα παραπάνω αδικήματα, 
ακόμη και αν το αδίκημα έχει παραγραφεί. 

6.4-Έχουν κηρυχθεί σε πτώχευση. 

6.5.- Όσοι τελούν υπό δικαστική συμπαράσταση. 

7. - Αποτελεί ασυμβίβαστο με την ιδιότητα μέλους του 
Δ.Σ του Ταμείου: 

7.1. - Η οποιοσδήποτε φύσης εργασιακή σχέση με το 
Ταμείο, με εξαίρεση του Προέδρου, και του Αντιπροέ¬ 
δρου, οι οποίοι επιτρέπεται να είναι πλήρους ή μερικής 
απασχόλησης. 

7.2. - Κάθε συμμετοχή σε όργανα διοίκησης, του μέλους 
του Δ.Σ. ή του συζύγου του ή συγγενούς του εξ αίματος 
ή εξ αγχιστείας μέχρι και του β’ βαθμού με το φυσικό ή 
νομικό πρόσωπο, που διαχειρίζεται την περιουσία του 
Ταμείου, ή αναλαμβάνει ή εκτελεί έργα, υπηρεσίες και 
προμήθειες του Ταμείου. 

ΑΡΘΡΟ 14 

ΔΙΟΙΚΗΤΙΚΟ ΣΥΜΒΟΥΛΙΟ ΣΥΝΕΔΡΙΑΣΕΙΣ 
ΑΠΑΡΤΙΑ - ΠΛΕΙΟΨΗΦΙΑ 

1- Το Δ.Σ. συνεδριάζει τακτικά τουλάχιστον μια (1) 
φορά το μήνα. Οι συνεδριάσεις του Δ.Σ μπορούν να 
πραγματοποιούνται και με τηλεδιάσκεψη. 

2.- Το Δ.Σ. συνέρχεται επίσης και σε έκτακτες συνε¬ 
δριάσεις στις εξής περιπτώσεις: 

α) κατά την κρίση του Προέδρου, β) κατόπιν έγγραφης 
αίτησης τριών (3) τουλάχιστον τακτικών μελών, που 
επιδίδεται στον Πρόεδρο και τον Αντιπρόεδρό του για 
συγκεκριμένα θέματα, τα οποία πρέπει να αναφέρονται 
επί ποινή απαραδέκτου στην αίτηση. 

2.1.- Ο Πρόεδρος, στην περίπτωση αυτή, υποχρεούται 
μέσα σε προθεσμία πέντε (5) εργάσιμων ημερών από 
την υποβολή της αίτησης να ορίσει συνεδρίαση Δ.Σ. με 
τα θέματα, που αναγράφονται σε αυτή. Σε περίπτω¬ 
ση έλλειψης απαρτίας κατά την έκτακτη συνεδρίαση, 
τα υπό συζήτηση θέματα αναγράφονται πρώτα στην 
ημερήσια διάταξη της επόμενης τακτικής συνεδρίασης. 


3. - Κάθε τακτική ή έκτακτη συνεδρίαση του Δ.Σ. προϋ¬ 
ποθέτει έγγραφη και ενυπόγραφη πρόσκληση του Προ¬ 
έδρου και σε περίπτωση αδράνειας, ή οποιοσδήποτε 
κωλύματος του κατά σειρά: του Αναπληρωτή Προέδρου, 
του Αντιπροέδρου και του Αναπληρωτή Αντιπροέδρου, 
στην οποία αναγράφονται επί ποινή απαραδέκτου η 
ημερομηνία, η ώρα, ο τόπος της συνεδρίασης και τα θέ¬ 
ματα της ημερήσιας διάταξης, και η οποία κοινοποιείται 
απαραιτήτως στα μέλη. Η κοινοποίηση της πρόσκλησης 
στα μέλη λαμβάνει χώρα δύο (2) τουλάχιστον ημέρες 
πριν τη συνεδρίαση. Σύντμηση της προθεσμίας αυτής 
επιτρέπεται μόνο σε περίπτωση επείγουσας ανάγκης, η 
οποία αιτιολογείται από τον Πρόεδρο ή τον Αντιπρόε¬ 
δρο που τον αναπληρώνει. Λήψη αποφάσεων για θέματα 
που δεν περιλαμβάνονται στην ημερήσια διάταξη επι¬ 
τρέπεται μόνον εφόσον παρίστανται ή αντιπροσωπεύ¬ 
ονται όλα τα μέλη του Δ.Σ. και κανένα δεν αντιλέγει. 

4. - Αν μέλος του Δ.Σ. κωλύεται να παραστεί σε συνε¬ 
δρίαση, οφείλει να ειδοποιεί τον Πρόεδρο, χωρίς υπαίτια 
καθυστέρηση, προκειμένου να ειδοποιηθεί ο αναπληρω¬ 
τής του, διαφορετικά θεωρείται αδικαιολογήτως απών. 
Αδικαιολόγητη απουσία μέλους Δ.Σ. από τρεις (3) ή 
δικαιολογημένη απουσία από δέκα (10) διαδοχικές τα¬ 
κτικές συνεδριάσεις του Δ.Σ., εκπίπτει από την ιδιότητα 
του μέλους του Δ.Σ. και ζητείται η αντικατάστασή του. 

5. - Στις συνεδριάσεις του Δ.Σ. δύναται να παρίστα- 
ται χωρίς ψήφο ο Διευθυντής του Ταμείου, ο νομικός 
σύμβουλος, και ο γραμματέας, που τηρεί τα πρακτικά. 
Επίσης μπορούν να παρίστανται χωρίς δικαίωμα ψήφου 
τα αναπληρωματικά μέλη του Δ.Σ. καθώς και οποιοσ¬ 
δήποτε έχει έννομο συμφέρον εφόσον η παρουσία του 
κρίνεται χρήσιμη από το Δ.Σ. 

6. - Το Δ.Σ. βρίσκεται σε απαρτία, όταν παρευρίσκονται 
σε αυτό τουλάχιστο επτά (7) μέλη του. Εάν κατά τη 
διάρκεια της συνεδρίασης διαπιστωθεί έλλειψη απαρ¬ 
τίας, τότε λύεται η συνεδρίαση και παραμένουν ισχυρές 
μόνο οι μέχρι εκείνη τη στιγμή, εν απαρτία ληφθείσες 
αποφάσεις του Δ.Σ.. 

7. - Οι αποφάσεις του Διοικητικού Συμβουλίου λαμβά- 
νονται με πέντε τουλάχιστον ψήφους (5). Οι αποφάσεις 
του Δ.Σ. λαμβάνονται με επτά (7) τουλάχιστον ψήφους 
στις εξής περιπτώσεις: 

(α) που ιδρύσει και άλλους κλάδους ασφαλιστικής 
προστασίας (παρ. 2 του άρθρου 2). 

(β) που αποφασίζει για τη μεταβολή και αναπροσαρ¬ 
μογή των εισφορών (κατά τα οριζόμενα στην παρ. 3.4 
του άρθρου 16). 

(γ) που αποφασίζει για την τροποποίηση ή συμπλήρω¬ 
ση του καταστατικού και του Εσωτερικού Κανονισμού 
Λειτουργίας (κατά τα οριζόμενα στη παρ. 3.25 του άρ¬ 
θρου 16 και του άρθρου. 39). 

(δ) που αποφασίζει για την τοποθέτηση - επένδυση 
των κεφαλαίων (κατά τα οριζόμενα στην παρ. 3.28 του 
άρθρου 16). 

(ε) που αποφασίζει για την αγορά, εκποίηση, υποθή¬ 
κευση και ενεχυρίαση περιουσιακών στοιχείων (κατά τα 
οριζόμενα στην παρ. 3.30 του άρθρου 16). 

(στ) που αποφασίζει για τον υπολογισμό και την κά¬ 
λυψη με ασφαλιστική τοποθέτηση των αποθεματικών 
(κατά τα οριζόμενα στο άρθρο 36) καθώς και την επέν¬ 
δυση του μαθηματικού αποθέματος (κατά τα οριζόμενα 
στο άρθρο 38) 

(ζ) που αποφασίζει για την ενοποίηση του Ταμείου με 
άλλα ομοειδή Ταμεία (κατά τα οριζόμενα στο άρθρο 40). 

8. - Σε όλες τις τακτικές ή έκτακτες συνεδριάσεις του 
Δ.Σ. τηρούνται πρακτικά σε ειδικό βιβλίο, τα οποία υπο¬ 
γράφονται την ημέρα της συνεδρίασης ή το αργότερο 
πριν από την επόμενη συνεδρίαση. Με απόφαση του Δ.Σ. 
μπορεί να τηρούνται τα πρακτικά και με μαγνητοφώ- 
νηση. Τα πρακτικά τίθενται υπόψη σε όλα τα παρόντα 
στην οικεία συνεδρίαση μέλη και επικυρώνονται από 
αυτά με την υπογραφή τους το αργότερο πριν από την 
επόμενη συνεδρίαση του Δ.Σ.. Τα πρακτικά των συνε¬ 
δριάσεων θεωρούνται επικυρωμένα εφόσον υπογράφο¬ 
νται τουλάχιστον από τόσα παρόντα κατά τη σχετική 
συνεδρίαση μέλη του, όσα κατά το καταστατικό ήταν 
απαραίτητα για τη λήψη της συγκεκριμένης απόφασης. 

9. - Το Δ.Σ. του Ταμείου συνεδριάζει στα Γραφεία του 
ή σε άλλο χώρο στην περιοχή της έδρας του, που κα¬ 
θορίζεται με απόφασή του. Οι συνεδριάσεις του Δ.Σ. 
μπορούν να πραγματοποιούνται και με τηλεδιάσκεψη. 

10. - Λοιπά θέματα διοίκησης του ΕΤΕΑΠΕΠ, που αφο¬ 
ρούν στις συνεδριάσεις, αποφάσεις, πρακτικά ή στην 
εκπροσώπησή του, στις αρμοδιότητες για την εσωτε¬ 
ρική του λειτουργία, στα σχετικά με τη διοίκηση λει¬ 
τουργικά έξοδα, στις άδειες διευκολύνσεων των μελών 
της διοίκησης κ,λπ., εφόσον δεν ορίζονται με το παρόν 
καθορίζονται περαιτέρω στον Εσωτερικό Κανονισμό 
Λειτουργίας του ΕΤΕΑΠΕΠ. 

ΑΡΘΡΟ 15 

ΕΥΘΥΝΗ ΜΕΛΩΝ ΤΟΥ Δ.Σ. 

1. - Τα μέλη του Δ.Σ. υποχρεούνται να επιδεικνύουν 
κάθε επιμέλεια και εντιμότητα. Ευθύνονται έναντι του 
ΕΤΕΑΠΕΠ για κάθε πταίσμα τους κατά τη διοίκηση των 
υποθέσεών του. Τα μέλη του Δ.Σ. δεν αναλαμβάνουν 
ευθύνη για αποφάσεις, που λήφθηκαν σε συνεδρίαση 
που δεν παραστάθηκαν ή δεν αντιπροσωπεύθηκαν ή 
παραστάθηκαν και διαφώνησαν, εφόσον η διαφωνία 
τους καταγράφηκε στα σχετικά πρακτικά συνεδρίασης 
του Δ.Σ. 

2. - Οι εξωσυμβατικές αξιώσεις του ΕΤΕΑΠΕΠ υπόκει- 
νται σε πενταετή (δετή) παραγραφή από την τέλεση 
της ζημιογόνου πράξης. Αν η αδικοπραξία αποτελεί 
συνάμα κολάσιμη πράξη, που κατά τον ποινικό νόμο 
υπόκειται σε μακρότερη παραγραφή, αυτή ισχύει και 
για την απαίτηση αποζημίωσης. 

3 - Αν μέλος του Δ.Σ. ζημίωσε το ΕΤΕΑΠΕΠ με δόλο, το 
Δ.Σ. υποχρεούται να ασκήσει τις αξιώσεις του ΕΤΕΑΠΕΠ 
κατά τούτου. Αν μέλος του Δ.Σ. ζημίωσε το ΕΤΕΑΠΕΠ, 
από αμέλεια, το Δ.Σ. δύναται να ασκήσει τις αξιώσεις 
του ΕΤΕΑΠΕΠ κατά τούτου, υποχρεούται δε προς τούτο 
εφόσον το ζητήσουν εγγράφως, με αίτησή τους προς 
τον Πρόεδρο, τρία (3) τουλάχιστον μέλη του Δ.Σ. 

ΑΡΘΡΟ 16 

ΑΡΜΟΔΙΟΤΗΤΕΣ Δ.Σ. 

1. - Στη γενική αρμοδιότητα του Δ.Σ. του ΕΤΕΑΠΕΠ 
υπάγεται κάθε θέμα διοίκησης, εποπτείας, ελέγχου και 
διαχείρισης του Ταμείου, εκτός εκείνων των θεμάτων, 
που έχουν ανατεθεί, στην ειδική αρμοδιότητα άλλου 
οργάνου, από το καταστατικό ή/και τον Εσωτερικό Κα¬ 
νονισμό Λειτουργίας του ΕΤΕΑΠΕΠ. 

2. - Η διοίκηση του ΕΤΕΑΠΕΠ γίνεται από το Δ.Σ., στο 
πλαίσιο των αρμοδιοτήτων και εξουσιών που ορίζονται 


από το καταστατικό και τον Εσωτερικό Κανονισμό Λει¬ 
τουργίας. Το Δ.Σ. είναι επίσης αρμόδιο για τη διαχείριση 
των προσόδων και της περιουσίας του ΕΤΕΑΠΕΠ. 

3.- Το Δ.Σ. έχει, επίσης, τις εξής ειδικές αρμοδιότητες: 

3.1. - Διαχειρίζεται την κινητή και ακίνητη περιουσία 
του ΕΤΕΑΠΕΠ και το εκπροσωπεί με τα εξουσιοδοτημέ¬ 
να από αυτό όργανα του για όλες τις υποθέσεις του, σε 
κάθε Αρχή και Υπηρεσία καθώς και έναντι οποιουδήποτε 
τρίτου, υπογράφει συμβάσεις, διορίζει πληρεξούσιους 
δικηγόρους και συμβιβάζεται ή παραιτείται από δικα¬ 
στικούς αγώνες. 

3.2. - Καθορίζει τον τρόπο επένδυσης και την επενδυ¬ 
τική πολιτική για τα ίδια κεφάλαια του ΕΤΕΑΠΕΠ. 

3.3. - Αποφασίζει για την εγγραφή και διαγραφή των 
ασφαλισμένων του ΕΤΕΑΠΕΠ. 

3.3.1- Η διαγραφή επέρχεται από την ημερομηνία έκ¬ 
δοσης της απόφασης του Δ.Σ. 

3.4. - Αποφασίζει με την πλειοψηφία της παραγράφου 
7 του άρθρου 14 για τη μεταβολή και αναπροσαρμογή 
των εισφορών, σύμφωνα με τα οριζόμενα στο άρθρο 19 
του παρόντος, κατόπιν σύμφωνης γνώμης της Εθνικής 
Αναλογιστικής Αρχής και έγκρισης του Υπουργείου Ερ¬ 
γασίας Κοινωνικής Ασφάλισης και Πρόνοιας. 

3.5. - Κρίνει για την τυχόν αδυναμία καταβολής ει¬ 
σφορών. 

3.6. - Προβαίνει σε όχληση των ασφαλισμένων και των 
εργοδοτριών εταιριών, που δεν καταβάλλουν την ει¬ 
σφορά, ενημερώνοντάς τους για τις συνέπειες της μη 
καταβολής αυτής. 

3.7. - Απονέμει τις παροχές στους ασφαλισμένους του 
ΕΤΕΑΠΕΠ κατά τα οριζόμενα στο κεφάλαιο Ε του πα¬ 
ρόντος. 

3.8. - Αποφασίζει ως προς τα ειδικότερα θέματα, που 
αφορούν τη μεταφορά των δικαιωμάτων των ασφα¬ 
λισμένων του ΕΤΕΑΠΕΠ και παρέχει σε αυτούς κάθε 
αναγκαία πληροφορία. 

3.9. - Αποφασίζει τη μεταφορά των δικαιωμάτων των 
ασφαλισμένων του ΕΤΕΑΠΕΠ σύμφωνα με το Νόμο, τις 
εκάστοτε ισχύουσες υπουργικές αποφάσεις και το πα¬ 
ρόν καταστατικό. 

3.10. - Συντάσσει κάθε χρόνο τον Προϋπολογισμό της 
νέας οικονομικής χρήσης, αναφέροντας με λεπτομέρει¬ 
ες κατ’ είδος τα έσοδα και τις δαπάνες. 

3.11. - Συντάσσει μελέτη για τη σχέση των περιουσια¬ 
κών στοιχείων του ΕΤΕΑΠΕΠ προς τις υποχρεώσεις του 
και την ενδεδειγμένη επενδυτική πολιτική του. 

3.12. - Συντάσσει κάθε χρόνο και εγκρίνει τον Ισολογι¬ 
σμό και τους λογαριασμούς αποτελεσμάτων χρήσεων. 

3.13. - Ελέγχει την περιουσία του ΕΤΕΑΠΕΠ και παίρνει 
κάθε αναγκαίο μέτρο για την προστασία της. 

3.14. - Δημοσιεύει στην Εφημερίδα της Κυβέρνησης, σε 
μια ημερήσια εφημερίδα πανελλήνιας κυκλοφορίας και 
σε μια οικονομική εφημερίδα τις οικονομικές καταστά¬ 
σεις, τα πιστοποιητικά ελέγχου των ορκωτών ελεγκτών 
και τα πορίσματα ελέγχου της Εθνικής Αναλογιστικής 
Αρχής. 

3.15. - Υποβάλλει ετήσια στην Εθνική Αναλογιστική 
Αρχή τα έγγραφα και τα στοιχεία, που προβλέπονται 
από το άρθρο 7 παρ. 18 του ν. 3029/02. 

3.16. - Χορηγεί μια φορά τουλάχιστο κάθε έτος, με 
δαπάνη του ΕΤΕΑΠΕΠ, βεβαίωση στα μέλη του για τις 
καταβληθείσες εισφορές και τα δικαιώματά τους για 
παροχές. 

3.17. - Ασκεί τις αξιώσεις του ΕΤΕΑΠΕΠ κατά του μέ¬ 
λους του Δ.Σ. ή τρίτου που το ζημίωσε. 

3.18. - Διορίζει ορκωτούς ελεγκτές, στους οποίους 
αναθέτει τον έλεγχο των ετήσιων οικονομικών κατα¬ 
στάσεων του ΕΤΕΑΠΕΠ 

3.19. - Προσλαμβάνει και απολύει το Διευθυντή και το 
προσωπικό του ΕΤΕΑΠΕΠ, οικονομικούς, νομικούς συμ¬ 
βούλους, αναλογιστές, λογιστές, φοροτεχνικούς κ.λπ. 
Επίσης εξουσιοδοτεί με πράξη του τους εκπροσώπους 
του ΕΤΕΑΠΕΠ, αναθέτοντάς τους ειδικές αρμοδιότητες. 

3.20. - Αναθέτει την εκτέλεση έργων, εκπόνηση μελε¬ 
τών και παροχή υπηρεσιών σε τρίτους, σύμφωνα με τη 
διαδικασία, που προβλέπεται στον Εσωτερικό Κανονι¬ 
σμό Λειτουργίας του ΕΤΕΑΠΕΠ 

3.21- Διορίζει το νομικό σύμβουλο του ΕΤΕΑΠΕΠ και 
πληρεξούσιους δικηγόρους, εφόσον τούτο απαιτείται 
κατά περίπτωση. 

3.22. - Ορίζει διαχειριστές επενδύσεων και θεματο- 
φύλακες φορείς που παρέχουν εξωτερικές υπηρεσίες 
στο ΕΤΕΑΠΕΠ (ουΙεουΐΌίης)). Η διαδικασία, τα προσόντα 
και τα καθήκοντα των διαχειριστών επενδύσεων καθο¬ 
ρίζονται στον Εσωτερικό Κανονισμό Λειτουργίας του 
ΕΤΕΑΠΕΠ. 

3.23. - Συγκροτεί ειδικές επιτροπές από μέλη του ΕΤΕ¬ 
ΑΠΕΠ ή και τρίτους για τη μελέτη, προώθηση και αντι¬ 
μετώπιση των θεμάτων, που αφορούν τη λειτουργία του, 
καθορίζει τις ειδικότερες αρμοδιότητες των επιτροπών 
αυτών και αποφασίζει επί των εισηγήσεών τους. 

3.24. - Καθορίζει με απόφασή του τα απαραίτητα δι- 
καιολογητικά για την εγγραφή των ασφαλισμένων στο 
ΕΤΕΑΠΕΠ, τον τύπο του απογραφικού δελτίου και τα 
δικαιολογητικά για την απονομή των παροχών. 

3.25. - Αποφασίζει την τροποποίηση ή τη συμπλήρωση 
των διατάξεων του καταστατικού και του Εσωτερικού 
Κανονισμού Λειτουργίας. 

3.26. - Αποφασίζει και λαμβάνει κάθε μέτρο για την 
καλύτερη εκπλήρωση των σκοπών του ΕΤΕΑΠΕΠ. 

3.27. - Φροντίζει για την κανονική είσπραξη των πόρων 
του ΕΤΕΑΠΕΠ. 

3.28. - Αποφασίζει για την τοποθέτηση-επένδυση των 
Κεφαλαίων του ΕΤΕΑΠΕΠ, όπως προβλέπεται από τις οι¬ 
κείες νομοθετικές διατάξεις και το παρόν καταστατικό. 

3.29. - Αποφασίζει για κάθε αμφισβήτηση ως προς την 
ερμηνεία του παρόντος και του Εσωτερικού Κανονισμού 
Λειτουργίας του ΕΤΕΑΠΕΠ, καθώς και για κάθε αναγκαία 
λεπτομέρεια εσωτερικής φύσης, που δεν προβλέπεται 
από αυτά. 

3.30. - Αποφασίζει την αγορά, εκποίηση, υποθήκευση 
και ενεχυρίαση περιουσιακών στοιχείων του ΕΤΕΑΠΕΠ 

3.31- Αποφασίζει για δικαστικό ή εξώδικο συμβιβασμό 
και παραίτηση από δικόγραφο ή δικαίωμα. 

3.32. - Καθορίζει με απόφασή του τις αμοιβές του Προ¬ 
έδρου και των μελών του Δ.Σ., καθώς και τις αμοιβές 
των μελών των διαφόρων επιτροπών, που συστήνει. 

3.33. - Αποφασίζει για τη δημιουργία και τη διαχείριση 
ειδικού αποθεματικού λειτουργίας και αποφασίζει για 
την κατανομή των εσόδων σε αυτό. 

3.34. - Μεριμνά για τη σύνταξη Κανονισμού Παροχών 
του Ταμείου, αν αυτό κριθεί αναγκαίο. 

4.- Το Δ.Σ. δύναται να προσλάβει Διευθυντή του Ταμεί¬ 
ου, ο οποίος υλοποιεί τις αποφάσεις του Δ.Σ., που του 
κοινοποιούνται και παρακολουθεί, κατευθύνει, επιβλέπει, 
εποπτεύει τη λειτουργία του Ταμείου και γενικά προΐ- 


σταται των υπαλλήλων του. Τα αναγκαία προσόντα του 
καθώς και οι ειδικότερες αρμοδιότητές του, ορίζονται 
στον Εσωτερικό Κανονισμό Λειτουργίας του Ταμείου. 
Ο Διευθυντής εισηγείται μαζί με τον Πρόεδρο στο Δ.Σ. 
τα θέματα, που αφορούν στη λειτουργία του Ταμείου. 

ΑΡΘΡΟ 17 

ΑΡΜΟΔΙΟΤΗΤΕΣ ΚΑΙ ΕΞΟΥΣΙΕΣ ΠΡΟΕΔΡΟΥ 
ΚΑΙ ΑΝΤΙΠΡΟΕΔΡΟΥ Δ.Σ. 

Α) Ο Πρόεδρος του Δ.Σ. έχει τις κάτωθι αρμοδιότητες: 

1- Εκπροσωπεί το Δ.Σ. σε κάθε Αρχή και Υπηρεσία 
καθώς και έναντι οποιουδήποτε τρίτου. 

1.1- Το Δ.Σ. μπορεί να ορίζει με απόφασή του και άλλο 
μέλος αυτού ή Υπηρεσιακό Όργανο του Ταμείου, για 
την εκπροσώπησή του σε ορισμένες καθορισμένες από 
αυτό περιπτώσεις. 

2. - Υπογράφει την πρόσκληση για τη σύγκλιση των 
συνεδριάσεων του Δ.Σ. καταρτίζει και υπογράφει την 
Ημερήσια Διάταξη των θεμάτων σε συνεργασία με τον 
Αντιπρόεδρο ή τον Αναπληρωτή Αντιπρόεδρο, ο οποίος 
και τη συνυπογράφει, προεδρεύει στις συνεδριάσεις του 
Δ.Σ. και θέτει τα θέματα αυτών σε ψηφοφορία. 

3. - Εκπροσωπεί το ΕΤΕΑΠΕΠ ενώπιον κάθε διοικητι¬ 
κής και δικαστικής αρχής ή δικαστηρίου κάθε βαθμού 
και δικαιοδοσίας, μηδέ του Αρείου Πάγου και του Συμ¬ 
βουλίου Επικράτειας εξαιρουμένων, καθώς και σε όλες 
τις σχέσεις και συναλλαγές του με οποιοδήποτε τρίτο 
φυσικό ή νομικό πρόσωπο. 

4. - Εκπροσωπεί το ΕΤΕΑΠΕΠ ως προς τις έξω σχέσεις 
του, ειδικά όμως, για την κατάθεση αίτησης ακυρώσεως 
στο ΣτΕ ή αγωγής στα Πολιτικά Δικαστήρια ή σχετικού 
δικογράφου στα Ποινικά Δικαστήρια, καθώς επίσης και 
για παραίτηση από το σχετικό δικόγραφο ή δικαίωμα, 
απαιτείται προηγούμενη έγκριση του Δ.Σ. Ο παραπάνω 
περιορισμός της έγκρισης του Δ.Σ. κάμπτεται σε επεί¬ 
γουσες κατά την κρίση του Προέδρου περιπτώσεις, κα¬ 
θώς και ο διορισμός δικηγόρου, του Δ.Σ. που επικυρώνει 
εκ των υστέρων τις παραπάνω πράξεις του Προέδρου. 

5. - Επιμελείται με τον Αντιπρόεδρο ή τον Αναπληρωτή 
Αντιπρόεδρο της κατάρτισης του Ισολογισμού- Απολο¬ 
γισμού, της Ανάλυσης Εσόδων- Εξόδων, του Προϋπολο¬ 
γισμού και τα υποβάλλει στο Δ.Σ. προς έγκριση. 

6. - Υπογράφει με τον Αντιπρόεδρο ή τον Αναπληρωτή 
Αντιπρόεδρο από κοινού όλα τα έγγραφα αυτού, τα 
εντάλματα πληρωμής, τα γραμμάτια εισπράξεως και 
τις επιταγές. 

7. - Ο Πρόεδρος του Δ.Σ. του Ταμείου όταν για οποιο- 
δήποτε λόγο ελλείπει είναι απών, ή κωλύεται αναπλη¬ 
ρώνεται προσωρινά σ’ όλη την έκταση των δικαιωμάτων, 
υποχρεώσεων και αρμοδιοτήτων του, κατά σειρά από: 
τον Αναπληρωτή Πρόεδρο, τον Αντιπρόεδρο και τον 
Αναπληρωτή Αντιπρόεδρο. 

Β) Αρμοδιότητες Αντιπροέδρου Δ.Σ. 

9.- Ο Αντιπρόεδρος εποπτεύει και φροντίζει για την 
άμεση εφαρμογή των αποφάσεων του Δ.Σ. συνεργάζεται 
με τον Πρόεδρο και τις υπηρεσίες του Ταμείου για την 
κατάρτιση της ημερήσιας διάταξης των συνεδριάσεων 
του Δ.Σ. καθόσον και του Ισολογισμού - Απολογισμού, 
της Ανάλυσης Εξόδων - Εσόδων και του Προϋπολο¬ 
γισμού, τα οποία και υπογράφει. Επιμελείται για την 
ορθή τήρηση του Μητρώου των Ασφαλισμένων και συ¬ 
νταξιούχων, των βιβλίων και αρχείων του Ταμείου από 
την υπηρεσία καθώς και την ορθή σύνταξη, τήρηση 
και επικύρωση των Πρακτικών του Δ.Σ. συνυπογράφει 

με τον Πρόεδρο και το Διευθυντή του Ταμείου όλα τα 
έγγραφα και τις πράξεις του Δ.Σ. του Ταμείου 

9.1- Ο Αντιπρόεδρος όταν για οποιοδήποτε λόγο ελ¬ 
λείπει, είναι απών ή κωλύεται, αναπληρώνεται προσω¬ 
ρινά σε όλη την έκταση των δικαιωμάτων και υποχρε¬ 
ώσεων και αρμοδιοτήτων του, από τον Αναπληρωτή 
Αντιπρόεδρο. 

ΑΡΘΡΟ 18 

ΕΛΕΓΚΤΙΚΗ ΕΠΙΤΡΟΠΗ (Ε.Ε.) 

1- Η διαχείριση του Ταμείου ελέγχεται από εξελεγκτι¬ 
κή επιτροπή (Ε.Ε) που αποτελείται από τρία (3) τακτικά 
μέλη, αναπληρούμενα από ισάριθμα αναπληρωματικά 
και επιλέγονται μεταξύ των ασφαλισμένων και συντα¬ 
ξιούχων του Τ αμείου ως εξής: 

α) ένα (1), τακτικό μέλος με το αναπληρωματικό του, 
που ορίζεται από το ΣΕΕΠΕ 

Σε περίπτωση, που ο ΣΕΕΠΕ παραλείπει το διορισμό 
του μέλους της παραγράφου Ι.α του παρόντος, το δι¬ 
ορισμό πραγματοποιεί η Ομοσπονδία. 

β) ένα (1) τακτικό μέλος με το αναπληρωματικό του 
που ορίζεται από το Δ.Σ. της Ομοσπονδίας 

γ) ένα (1) τακτικό μέλος με το αναπληρωματικό του 
που ορίζεται από το Δ.Σ. της Ομοσπονδίας και έχει την 
ιδιότητα του συνταξιούχου μέλους του Ταμείου. 

2. - Τα προσόντα των μελών της Ελεγκτικής Επιτρο¬ 
πής περιγράφονται στον Κανονισμό Λειτουργίας του 
Τ αμείου. 

3. - Η διάρκεια της θητείας των μελών της Ε.Ε. είναι 
τετραετής και για τη λειτουργία της κ.λπ. ισχύουν κατ’ 
αναλογία όσα ορίζονται αναφορικά και για τα μέλη και 
για τη λειτουργία του Δ.Σ. του Ταμείου 

4. - Η Ε.Ε. προβαίνει σε τακτικούς ή έκτακτους ελέγ¬ 
χους. Ελέγχει την κανονική, βάσει του παρόντος κα¬ 
ταστατικού, παρακράτηση των εισφορών και απόδοσή 
τους στο Ταμείο, την είσπραξη των εσόδων και την 
κανονική εκτέλεση των δαπανών 

5. - Σε τακτικό έλεγχο προβαίνει στην αρχή κάθε χρή¬ 
σης και ελέγχει τον ισολογισμό της χρήσης που έληξε, 
τον προϋπολογισμό της νέας χρήσης, την ανάλυση εσό¬ 
δων - εξόδων, την απογραφή των περιουσιακών στοι¬ 
χείων την κίνηση των λογαριασμών κ.λπ. σχετικά με τη 
διαχείριση του Ταμείου και συντάσσει σχετική έκθεση, 
που την υποβάλει στο Δ.Σ. 

6. - Σε έκτακτους ελέγχους προβαίνει με απόφασή της 
οποτεδήποτε και συντάσσει ομοίως σχετική έκθεση που 
την υποβάλει στο Δ.Σ. 

7 - Μέλος της Ε.Ε. δεν δύναται να είναι και μέλος Δ.Σ. 
του ΕΤΕΑΠΕΠ 

8. - Κατά τον έλεγχο διαχείρισης του ΕΤΕΑΠΕΠ το Δ.Σ. 
υποχρεούται να θέτει στη διάθεση της Ε.Ε. κάθε σχετικό 
στοιχείο ή έγγραφο. 

9. - Για τα μέλη της Ε.Ε., που ασκούν τον κατά τα ανω¬ 
τέρω έλεγχο δύναται να προβλεφθούν έξοδα κίνησης 
ή αποζημίωση με απόφαση του Δ.Σ. 

ΚΕΦΑΛΑΙΟ Δ 
ΕΙΣΦΟΡΕΣ - ΠΟΡΟΙ 

ΑΡΟΡΟ 19 

ΠΟΡΟΙ ΤΟΥ ΤΑΜΕΙΟΥ 

Έσοδα του Ταμείου είναι: 

1.- Εισφορά Ασφαλισμένων: 

1.1- η εισφορά παλαιών ασφαλισμένων, ήτοι ασφαλι¬ 
σμένων έως την 31.12.1992 ανέρχεται σε ποσοστό 5% 


επί των αποδοχών μέχρι το εκάστοτε ανώτατο όριο 
ασφαλιστέων αποδοχών του ΙΚΑ - ΕΤΑΜ. 

1.2- η εισφορά νέων ασφαλισμένων, ήτοι ασφαλισμέ¬ 
νων από 1.1.1993 ανέρχεται, σε ποσοστό 3% επί των 
πόσης φύσεως αποδοχών μέχρι το εκάστοτε ανώτατο 
όριο ασφαλιστέων αποδοχών του ΙΚΑ - ΕΤΑΜ. 

2.- Εισφορά Εργοδότη: 

2.1- η εισφορά εργοδότη για τους παλαιούς ασφαλι¬ 
σμένους έως την 31.12.1992, ανέρχεται σε ποσοστό 5% 
επί των αποδοχών μέχρι το εκάστοτε ανώτατο όριο 
ασφαλιστέων αποδοχών του ΙΚΑ - ΕΤΑΜ. 

2.2.- η εισφορά του εργοδότη για τους νέους ασφα¬ 
λισμένους από την 1.1.1993, ανέρχεται σε ποσοστό 3% 
επί των πόσης φύσεως αποδοχών μέχρι το εκάστοτε 
ανώτατο όριο ασφαλιστέων αποδοχών του ΙΚΑ - ΕΤΑΜ. 

3- Εισφορά εργοδοτριών εταιριών, που ανέρχεται 
σε ποσοστό Ιο/οο (ένα τοις χιλίοις) επί του ετήσιου 
κύκλου εργασιών των εργοδοτριών εταιρειών. Το προ- 
κύπτον ποσό κάθε οικονομικής χρήσης καταβάλλεται 
από τις εταιρείες στο Ταμείο μέσα στο επόμενο έτος 
σε δώδεκα (12) ισόποσες μηνιαίες δόσεις. Τ α παραπάνω 
ποσά εκπίπτουν κατά το χρόνο καταβολής τους, από τα 
ακαθάριστα έσοδα των εταιρειών για τον προσδιορισμό 
των φορολογητέων κερδών. 

4. - Εισφορά Νέων Ασφαλισμένων, που υπάγονται στον 
κανονισμό ΒΑΕ του ΙΚΑ. Το ποσό εισφοράς ανέρχεται 
σε ποσοστό 4,25% για τον ασφαλισμένο, που υπάγεται 
στον κανονισμό των ΒΑΕ του ΙΚΑ - ΕΤΕΑΜ και σε πο¬ 
σοστό 3,75% για τον εργοδότη. 

5. - Οι πρόσοδοι περιουσίας του Ταμείου. 

6. - Οι αποδόσεις των κεφαλαίων και αποθεματικών. 

7. - Δωρεές και κληροδοτήματα υπέρ του Τ αμείου. 

8. - Κάθε είδους χαριστικές ή μη καταβολές προς το 
Ταμείο. 

9- Οι τόκοι των κεφαλαίων και οι πάσης φύσεως 
πρόσοδοι της περιουσίας του Ταμείου. 

10.- Κάθε άλλο νόμιμο έσοδο. 

ΑΡΟΡΟ 20 

ΥΠΟΛΟΓΙΣΜΟΣ ΕΙΣΦΟΡΩΝ 

Οι αποδοχές για τον υπολογισμό των εισφορών είναι 
οι αποδοχές με βάση τις οποίες το ΙΚΑ-ΕΤΑΜ υπολογίζει 
τις εισφορές κύριας ασφάλισης. Επίσης, οι εισφορές 
υπολογίζονται και καταβάλλονται και επί των δώρων 
εορτών και του επιδόματος αδείας (14φορές ετησίως). 

ΑΡΟΡΟ 21 
ΜΕΤΑΒΟΛΗ - 

ΑΝΑΠΡΟΣΑΡΜΟΓΗ ΤΩΝ ΕΙΣΦΟΡΩΝ ΚΑΙ ΠΑΡΟΧΩΝ 

Οι ασφαλιστικές εισφορές και οι αντίστοιχες παροχές 
δύνανται να καθορίζονται ή/και να αναπροσαρμόζο¬ 
νται, μετά από συμφωνία της εργατικής και εργοδοτι- 
κής πλευράς, με αναλογιστικά αιτιολογημένη απόφαση 
του Διοικητικού Συμβουλίου του Ταμείου και μετά από 
σύμφωνη γνώμη της Εθνικής Αναλογιστικής Αρχής. Η 
απόφαση του Διοικητικού Συμβουλίου του Ταμείου περί 
αναπροσαρμογής των ποσών των εισφορών και παρο¬ 
χών εγκρίνεται από το Υπουργείο Εργασίας, Κοινωνικής 
Ασφάλισης και Πρόνοιας. 

ΑΡΟΡΟ 22 

ΕΙΣΠΡΑΞΗ ΕΙΣΦΟΡΩΝ 

Κατά την καταβολή των αποδοχών των ασφαλισμέ¬ 
νων οι εργοδότριες εταιρείες υποχρεούνται να πα- 

ρακρατούν το ποσό της εισφοράς, που βαρύνει τους 
ασφαλισμένους. Για το σκοπό αυτό οι ασφαλισμένοι 
εξουσιοδοτούν την εργοδότρια εταιρεία να παρακρατεί 
από τις τακτικές μηνιαίες αποδοχές τους το ποσό των 
τακτικών εισφορών, που τους αναλογεί. Οι ασφαλιστικές 
εισφορές κατατίθενται, από την εργοδότρια εταιρεία 
ταυτόχρονα και συνολικά, με τις αποδοχές των εργα¬ 
ζομένων σε Τράπεζα και μεταφέρονται από αυτήν στο 
λογαριασμό ή τους λογαριασμούς του Ταμείου. Γ ια το 
σκοπό αυτό κάθε εργοδότρια εταιρεία οφείλει να ενημε¬ 
ρώνει το Ταμείο για την Τράπεζα, που έχει επιλέξει. Εάν 
η εργοδότρια εταιρεία δεν εκπληρώνει την υποχρέωσή 
της για καταβολή των εισφορών εντός διμήνου από την 
ημέρα της πληρωμής των αποδοχών, ο ασφαλισμένος 
απαλλάσσεται από την καταβολή αυτή και του λοιπού 
βαρύνεται η εργοδότρια εταιρεία. 

ΑΡΘΡΟ 23 

ΕΙΣΠΡΑΞΗ ΚΑΘΥΣΤΕΡΟΥΜΕΝΩΝ ΕΙΣΦΟΡΩΝ 

1- Για τις εισφορές, που δεν καταβάλλονται εντός 
της προθεσμίας της προηγούμενης παραγράφου το 
Διοικητικό Συμβούλιο προβαίνει άμεσα σε όλες τις νό¬ 
μιμες ενέργειες για την είσπραξή τους και την ποινική 
και αστική τιμωρία των υπευθύνων. 

2.- Οι οφειλόμενες εισφορές και κάθε ποσό, που οφεί¬ 
λεται στο Τ αμείο βεβαιώνονται με απόφαση του Διοι¬ 
κητικού Συμβουλίου στην οποία καθορίζεται επακριβώς 
το εισπρακτέο ποσό, οι τυχόν τόκοι υπερημερίας, το 
είδος της εισφοράς και η χρονική περίοδος στην οποία 
αναφέρεται. Η αναγκαστική είσπραξη των εσόδων του 
Ταμείου γίνεται με βάση τις διατάξεις, που ισχύουν για 
τα ΝΠΙΔ, κατά τον Κώδικα Εισπράξεως Δημοσίων Εσό¬ 
δων (ΚΕΔΕ) και η απόφαση του Διοικητικού Συμβουλίου 
αποτελεί τον νόμιμο τίτλο για την αναγκαστική τους 
είσπραξη. 

ΑΡΘΡΟ 24 

ΠΑΡΟΧΗ ΠΛΗΡΟΦΟΡΙΩΝ 
ΑΠΟ ΤΙΣ ΕΡΓΟΔΟΤΡΙΕΣ ΕΤΑΙΡΕΙΕΣ 

1. - Οι εργοδότριες εταιρείες είναι υποχρεωμένες να 
παρέχουν στο Ταμείο και τους εντεταλμένους υπαλ¬ 
λήλους του ακριβείς και πλήρεις πληροφορίες για τις 
απολαβές του προσωπικού που απασχολούν, για την 
προϋπηρεσία του, ή την αποχώρησή του από την εργα¬ 
σία καθώς και κάθε άλλο στοιχείο χρήσιμο στο Ταμείο 
για την επίτευξη του σκοπού του. 

2. - Τυχόν άρνηση η δυστροπία των εργοδοτριών εται¬ 
ριών να παρέχουν τις, στην αμέσως προηγούμενη πα¬ 
ράγραφο, αναφερόμενες πληροφορίες ή προβούν στην 
παροχή ανακριβών πληροφοριών, παρέχεται στο Ταμείο 
το δικαίωμα να βεβαιώσει κατ’ εκτίμηση τις οφειλόμε¬ 
νες εισφορές και να προβεί σε όλες τις απαραίτητες 
ενέργειες για την είσπραξή τους. 

ΚΕΦΑΛΑΙΟ Ε 

ΠΑΡΟΧΕΣ 

ΑΝΤΙΚΕΙΜΕΝΟ ΑΣΦΑΛΙΣΗΣ 
ΠΡΟΫΠΟΘΕΣΕΙΣ ΣΥΝΤΑΞΙΟΔΟΤΗΣΗΣ 

ΑΡΘΡΟ 25 

ΘΕΜΕΛΙΩΣΗ ΤΟΥ ΔΙΚΑΙΩΜΑΤΟΣ ΓΙΑ ΣΥΝΤΑΞΗ 

Οι ασφαλισμένοι του ΕΤΕΑΠΕΠ και οι δικαιούχοι τους 
δικαιούνται σύνταξης, εφόσον θεμελιώνουν αντίστοιχο 
δικαίωμα συνταξιοδότησης στο φορέα κύριας ασφά¬ 


λισής τους για την αυτή αιτία και έχουν συμπληρώσει 
τις απαιτούμενες προϋποθέσεις συνταξιοδότησης λόγω 
γήρατος, αναπηρίας και θανάτου, που προβλέπει η νο¬ 
μοθεσία του φορέα κύριας ασφάλισής τους καθώς και 
η γενικότερη νομοθεσία όπως εκάστοτε ισχύουν. 

ΑΡΘΡΟ 26 

ΈΝΑΡΞΗ - ΛΗΞΗ - ΑΝΑΣΤΟΛΗ 
ΚΑΙ ΑΠΩΛΕΙΑ ΤΟΥ ΔΙΚΑΙΩΜΑΤΟΣ 

1- Το δικαίωμα στη σύνταξη γεννάται από την 1η του 
μηνός του επόμενου της εξόδου από την υπηρεσία και 
για τα μέλη της οικογένειας του θανόντος ασφαλισμέ¬ 
νου ή συνταξιούχου από την 1η του μηνός του επομένου 
του θανάτου του. 

2. - Το δικαίωμα λήγει για όλους στο τέλος του μηνός 
του θανάτου ή του γεγονότος, που συνεπάγεται την 
παύση της καταβολής της σύνταξης ή από την ημέρα 
κατά την οποία ο ασφαλισμένος υπαχθεί εκ νέου στην 
ασφάλιση του Ταμείου. 

3. - Αν κάποιος ασφαλισμένος ή συνταξιούχος κηρυχθεί 
άφαντος το δικαίωμα των μελών της οικογένειάς τους 
σε λήψη της σύνταξης αρχίζει από την επομένη της 
ημέρας που ορίζει η οικεία τελεσίδικη δικαστική από¬ 
φαση ως τεκμαιρόμενη ημέρα επέλευσης του θανάτου 
του άφαντου. 

4. - Το δικαίωμα για λήψη της σύνταξης χάνεται εάν 
η σύνταξη έχει αποκτηθεί με απατηλά μέσα ή με βάση 
ψευδή δικαιολογητικά ή πεπλανημένα κατόπιν αποφά- 
σεως του ΔΣ του Ταμείου. Ο λαβών υποχρεούται να 
επιστρέψει τα κακώς εισπραχθέντα ποσά. 

5. - Η καταβολή της σύνταξης γήρατος διακόπτεται: 

5.1. - Εάν ο συνταξιούχος απασχολείται σε εργασία 
ασφαλιστέα στο Ταμείο. 

5.2. - Εάν ο συνταξιούχος εργάζεται χωρίς τούτο να 
επιτρέπεται από την ισχύουσα νομοθεσία με παράλληλη 
απόληψη όλης ή τμήματος της σύνταξής του. 

5.3. - Σε όποια ανάλογη περίπτωση διακόπτεται η σύ¬ 
νταξη, που καταβάλλεται στο συνταξιούχο, από τον 
φορέα κυρίας ασφάλισης. 

ΑΡΘΡΟ 27 

ΣΥΝΤΑΞΙΜΗ ΥΠΗΡΕΣΙΑ 

Ως συντάξιμη υπηρεσία θεωρείται: 

1. - Ο χρόνος υποχρεωτικής ή προαιρετικής ασφάλισης, 
ο οποίος υπολογίζεται σε έτη μήνες και ημέρες. Όπου 
απαιτείται κατά νόμο η μετατροπή του συντάξιμου χρό¬ 
νου σε ημέρες, υπολογίζονται 25 ημέρες ασφάλισης για 
κάθε μήνα και 300 ημέρες για κάθε έτος. 

2. - Ο χρόνος, που αναγνωρίσθηκε και όπου προβλέ- 
πεται εξαγορά του, εξαγοράσθηκε. Ειδικότερα, 

2.1. - Αναγνωρίζεται, κάθε χρόνος, που προβλέπεται 
από την ισχύουσα νομοθεσία ότι αναγνωρίζεται, από 
τους οργανισμούς υποχρεωτικής ασφάλισης και με 
τον τρόπο, τη διαδικασία, που προβλέπουν οι σχετικές 
διατάξεις. Το ποσό εξαγοράς είναι ίσο με την παρού¬ 
σα αξία της παροχής, που αντιστοιχεί στο χρόνο που 
εξαγοράζεται. 

2.2. - Η ανωτέρω συντάξιμη υπηρεσία αναγνωρίζεται με 
απόφαση του Δ.Σ. του Ταμείου, που πρέπει να εκδοθεί 
μέσα σε έξι μήνες από την αίτησή του ασφαλισμένου 
με πλήρη τα σχετικά δικαιολογητικά. 

2.3. - Η εξόφληση του ποσού της οφειλής, που προ¬ 
κύπτει από την εξαγορά του αναγνωριζόμενου χρόνου, 

εφόσον δεν ορίζεται διαφορετικά από γενικές διατάξεις, 
γίνεται είτε εφάπαξ μέσα στον μεθεπόμενο μήνα από 
εκείνον της κοινοποίησης και παραλαβής της σχετι¬ 
κής απόφασης, είτε σε 6 μηνιαίες δόσεις, που η πρώτη 
πρέπει να καταβληθεί μέσα στην πιο πάνω προθεσμία. 

2.4. - Σε περίπτωση μη εμπρόθεσμης εξόφλησης της 
συνολικής οφειλής ή καθυστέρησης, δυο συνεχόμενων 
δόσεων, χάνεται το δικαίωμα τμηματικής καταβολής, η 
συνολική δε οφειλή ή το υπόλοιπο αυτής βαρύνεται με 
το εκάστοτε ισχύον επιτόκιο υπερημερίας. 

2.5. - Σε περίπτωση, που η καθυστέρηση καταβολής 
της οφειλής ή του υπολοίπου αυτής, συνεχίζεται πέρα 
από τη διετία από τότε που έπρεπε να είχε αποδοθεί 
στο Ταμείο, γίνεται επανυπολογισμός του ποσού της 
εξαγοράς με βάση τις εισφορές που ισχύουν κατά το 
χρόνο της εξόφλησης και τις αποδοχές που έχει ο 
ασφαλισμένος κατά το χρόνο αυτό. 

2.6. - Σε περίπτωση επέλευσης του ασφαλιστικού κιν¬ 
δύνου και προκειμένης της συνταξιοδότησης καταβάλ¬ 
λεται η οφειλή ή το υπόλοιπο των δόσεων της τμημα¬ 
τικής καταβολής, μετά των τυχόν τόκων υπερημερίας. 

2.7. - Το σύνολο της αναγνωριζομένης προϋπηρεσίας 
δεν μπορεί να υπερβεί το σύνολο της πραγματικής, σε 
καμία δε περίπτωση τα 10 έτη. 

2.8. - Κάθε μία από τις προϋπηρεσίες του άρθρου αυ¬ 
τού αναγνωρίζεται, εφόσον δεν συμπίπτει με χρόνο 
άλλης συντάξιμης υπηρεσίας και εφόσον δεν λήφθηκε 
υπόψη για την απονομή σύνταξης από άλλο φορέα επι¬ 
κουρικής ασφάλισης. 

3- Ο χρόνος ασφάλισης που διανύθηκε σε φορείς 
υποχρεωτικής επικουρικής - επαγγελματικής ασφάλι¬ 
σης (ΝΠΙΔ). 

4 - Ο χρόνος ασφάλισης που διανύθηκε σε φορείς 
επικουρικής ασφάλισης (ΝΠΔΔ). 

ΑΡΘΡΟ 28 

ΚΑΘΟΡΙΣΜΟΣ ΣΥΝΤΑΞΕΩΝ 

Το Ταμείο εφαρμόζει το σύστημα προκαθορισμένων 
αλλά μη εγγυημένων παροχών. Οι συντάξεις, που απο¬ 
δίδει το Ταμείο περιγράφονται κατωτέρω. Οι συντάξεις 
αυτές αποτελούν σημείο αναφοράς και στόχο του Τα¬ 
μείου. Οι συντάξεις καταβάλλονται 12 φορές ετησίως και 
υπόκεινται σε αναπροσαρμογές ως αυτές προκύπτουν 
από την ετήσια αναλογιστική μελέτη του Ταμείου και 
εγκρίνονται από το Υπουργείο Εργασίας, Κοινωνικής 
Ασφάλισης και Πρόνοιας μετά από σύμφωνη γνώμη της 
Εθνικής Αναλογιστικής Αρχής. 

ΥΠΟΛΟΓΙΣΜΟΣ ΣΥΝΤΑΞΗΣ 

Α) Συνταξιοδότηση λόγω γήρατος - Παλαιοί Ασφαλι¬ 
σμένοι (Υπαγωγή Μέχρι 31.12.1992). 

1.- Η μηνιαία σύνταξη αποτελείται από ένα βασικό 
ποσό, ίσο με το 10% των συντάξιμων αποδοχών και από 
προσαύξηση 1% των ίδιων αποδοχών για κάθε χρόνο 
συντάξιμης υπηρεσίας. 

1.2.- Σαν συντάξιμες αποδοχές λογίζονται, ο μέσος 
όρος του συνόλου των μηνιαίων αποδοχών μέχρι του 
τεκμαρτού μισθού της ανώτατης ασφαλιστικής κλάσης 
του ΙΚΑ -ΕΤΑΜ, που ισχύει κάθε φορά, της τελευταίας 
προ της εξόδου από την υπηρεσία διετίας, με εξαίρε¬ 
ση τα Δώρα, Επίδομα Αδειας και τις υπερωρίες που 
πραγματοποιήθηκαν πέραν των νομίμων, όπως αυτές 
καθορίζονται κάθε φορά από το Υπουργείο Εργασίας, 
Κοινωνικής Ασφάλισης και Πρόνοιας, και με την εξής 
κλίμακα: 


α) Για αποδοχές μέχρι το ύψος του μισθού της ανώ¬ 
τατης ασφαλιστικής κλάσης του ΙΚΑ -ΕΤΑΜ, που ισχύει 
κάθε φορά, λαμβάνεται υπόψη το 100%. 

β) Γ ια αποδοχές πάνω από το μισθό της ανωτάτης 
ασφαλιστικής κλάσης του ΙΚΑ - ΕΤΑΜ, λαμβάνεται υπό¬ 
ψη το 20%. 

Β) Συνταξιοδότηση λόγω θανάτου - Παλαιοί Ασφαλι¬ 
σμένοι (Υπαγωγή Μέχρι 31.12.1992). 

1. - Σε περίπτωση θανάτου ασφαλισμένου ή συντα¬ 
ξιούχου του Ταμείου δικαιούνται σύνταξης τα μέλη 
της οικογένειάς τους υπό την προϋπόθεση ότι αυτά 
συνταξιοδοτούνται για την αιτία αυτή από τον κύριο 
φορέα κοινωνικής ασφάλισης. Το ποσό της σύνταξης 
των δικαιούχων λόγω θανάτου υπολογίζεται επί του 
ποσού της σύνταξης, που λάμβανε ο θανών συνταξι¬ 
ούχος λόγω γήρατος ή αναπηρίας ή θα δικαιούτο ο 
θανών ασφαλισμένος, αν κατά την ημερομηνία θανάτου 
του είχε καταστεί ανάπηρος, και ορίζεται ως ποσοστό 
αυτής ως εξής: 

Χήρα ή χήρος χωρίς παιδιά: 60% 

Χήρα ή χήρος με ένα (1) παιδί 80% 

Χήρα ή χήρος με άνω των δύο (2) παιδιών: 90% 

Παιδί ορφανό & από τους δύο (2) γονείς: 60% 

Δύο (2) παιδιά ορφανά και από τους δύο (2) γονείς: 
80% 

Ανω των δύο (2) παιδιών ορφανά και από τους 2 γο¬ 
νείς: 90% 

Μητέρα θανόντος με σύζυγο και τέκνα: 20% 

Μητέρα θανόντος χωρίς: α) σύζυγο β) ενήλικα άρρενα 
τέκνα: 50% 

Μητέρα θανόντος χωρίς σύζυγο με ενήλικα άρρενα 
τέκνα: 20% 

Μητέρα θανόντος χωρίς σύζυγο με τέκνα: 30% 

Δύο (2) αδέλφια του θανόντος χωρίς άλλους ενήλικες 
άρρενες αδελφούς: 60% 

Ανω των δύο (2) αδελφών του θανόντος χωρίς άλλους 
ενήλικες άρρενες αδελφούς: 80% 

Αδελφός θανόντα με ενήλικες άλλους άρρενες αδελ¬ 
φούς: 20% 

Άνω των τριών (3) αδελφών με ενήλικες άλλους άρ¬ 
ρενες αδελφούς: 60% 

2. - Το σύνολο των συντάξεων των δικαιούχων λόγω 
θανάτου δε μπορεί να υπερβαίνει το ποσό της σύντα¬ 
ξης του θανόντα, εάν συμβαίνει αυτό η σύνταξη κάθε 
δικαιούχου μειώνεται αναλόγως. 

Γ) Συνταξιοδότηση λόγω γήρατος - νέοι ασφαλισμένοι 
(Υπαγωγή μετά την 1.1.1993) 

1. - Σύμφωνα με τα οριζόμενα στο άρθρο 34 παρ. 1 
του Ν. 2084/1992, το ποσό της επικουρικής σύνταξης 
για χρόνο ασφάλισης 35 ετών ή 10.500 ημερών εργα¬ 
σίας αντιστοιχεί στο 20% των συντάξιμών αποδοχών. 
Για χρόνο ασφάλισης μικρότερο ή μεγαλύτερο των 35 
ετών ή 10.500 ημερών εργασίας το ποσοστό του 20% 
μειώνεται ή αυξάνεται κατά 1/35 για κάθε έλαττον ή 
επιπλέον έτος ασφάλισης ή 300 ημέρες εργασίας. 

2. - Ως συντάξιμες αποδοχές των «νέων» ασφαλισμένων 
σύμφωνα με τον Ν. 2084/1992, λογίζεται το πηλίκο της 
διαίρεσης του συνόλου των μηνιαίων αποδοχών, που 
έλαβε ο ασφαλισμένος κατά τα πέντε ημερολογιακά 
έτη που προηγούνται εκείνου της υποβολής της αίτησης 
συνταξιοδότησης και επί των οποίων καταβλήθηκαν 
ασφαλιστικές εισφορές, χωρίς τον υπολογισμό των δώ¬ 
ρων εορτών και επιδόματος αδείας, δια του αριθμού 

των μηνών απασχόλησης που έχει πραγματοποιήσει ο 
ασφαλισμένος εντός αυτής της χρονικής περιόδου. Αν 
ο ασφαλισμένος στην ίδια χρονική περίοδο των πέντε 
ετών δεν έχει πραγματοποιήσει 1000 ημέρες απασχό¬ 
λησης, για τον προσδιορισμό των συντάξιμων αποδο¬ 
χών συνυπολογίζονται και οι αποδοχές μηνών εργασίας 
της αμέσως προηγούμενης χρονικής περιόδου μέχρι 
τη συμπλήρωση του αριθμού των 1000 ημερών. Για τον 
προσδιορισμό των παραπάνω συνολικών αποδοχών, οι 
αποδοχές του ασφαλισμένου για κάθε ημερολογιακό 
έτος πλην του τελευταίου, προ της υποβολής της αί¬ 
τησης, λαμβάνονται υπόψη αυξημένες κατά το ποσο¬ 
στό αύξησης των συντάξεων του Ταμείου, (άρθρο 28 
Ν. 2084/92). 

Δ) Συνταξιοδότηση Λόγω Θανάτου - νέοι ασφαλισμέ¬ 
νοι υπαγωγή μετά την 1.1.1993. 

1- Σε περίπτωση θανάτου ασφαλισμένου ή συντα¬ 
ξιούχου του Ταμείου που έχει υπαχθεί στην ασφά¬ 
λιση μετά την 1.1.1993 δικαιούνται σύνταξης τα μέλη 
της οικογένειάς τους υπό την προϋπόθεση ότι αυτά 
συνταξιοδοτούνται για την αιτία αυτή από τον κύριο 
φορέα κοινωνικής ασφάλισης. Το ποσό της σύνταξης 
των δικαιούχων λόγω θανάτου υπολογίζεται επί του 
ποσού της σύνταξης, που λάμβανε ο θανών συνταξι¬ 
ούχος λόγω γήρατος ή αναπηρίας ή θα δικαιούτο ο 
θανών ασφαλισμένος, αν κατά την ημερομηνία θανάτου 
του είχε καταστεί ανάπηρος, και ορίζεται ως ποσοστό 
αυτής ως εξής: 

2.- Για τον επιζώντα σύζυγο ποσοστό 50% της βασικής 
σύνταξης 

2.1. - Γ ια κάθε τέκνο ποσοστό 25% της βασικής σύντα¬ 
ξης. (αρ. 31 παρ. 1 Ν. 2084/92). 

2.2. - Το σύνολο των συντάξεων του χήρου ή της χήρας 
και των τέκνων δεν μπορεί να υπερβαίνει το ποσό της 
σύνταξης του θανόντα, εάν συμβεί αυτό η σύνταξη κάθε 
δικαιούχου μειώνεται αναλόγως. 

2.3. - Το συνολικό ποσό της σύνταξης λόγω θανάτου 
των δικαιούχων δε μπορεί να είναι κατώτερο από το 
80% του ποσού της παραγράφου 2. του παρόντος άρ¬ 
θρου, ούτε ανώτερο του 100% αυτού. 

2.4. - Εάν δικαιούχος είναι τέκνο ορφανό και από τους 
δύο γονείς, η σύνταξή του διπλασιάζεται (διπλάσιο πο¬ 
σοστό από αυτό της παραγράφου 2 του παρόντος άρ¬ 
θρου), εκτός αν δικαιούται σύνταξης και από τους δύο 
γονείς, (αρ. 31 παρ. 1 Ν. 2084/92). 

2.5. - Το ποσό της σύνταξης του χήρου ή της χήρας 
μετά τη λήξη της τριετίας χορηγείται μειωμένο κατά 
50% εφόσον εργάζεται ή συνταξιοδοτείται μέχρι το 
65ο έτος της ηλικίας του και από το 65ο έτος και μετά 
χορηγείται μειωμένο κατά 30%. 

2.6. - Σε όλες τις περιπτώσεις σύνταξης θανάτου έχουν 
εφαρμογή οι διατάξεις του αρ. 62 Ν. 2676/99 όπως ισχύει 
μετά το Ν. 3385/05 και σε συνδυασμό με τις διατάξεις 
του αρ. 12 παρ. 13 Ν. 3863/10. 

Ε) Συνταξιοδότηση με βάση τα ΒΑΕ 
Σε περίπτωση συνταξιοδότησης με βάση τα ΒΑΕ το 
ποσό της σύνταξης για το οποίο έχουν καταβληθεί οι 
πρόσθετες λόγω ΒΑΕ εισφορές αυξάνεται κατά 20%. 

ΣΤ) Συνταξιοδότηση λόγω αναπηρίας 

1.- Για τη συνταξιοδότηση λόγω αναπηρίας ακολου¬ 
θούνται τα ποσοστά αναπηρίας, που ισχύουν στον κύριο 
φορέα και χορηγείται αντίστοιχο ποσό σύνταξης με 
αυτό που χορηγεί ο κύριος φορέας. 


2.- Το ποσό της σύνταξης λόγω αναπηρίας δεν μπορεί 
να είναι κατώτερο της σύνταξης, που αντιστοιχεί σε 
χρόνο ασφάλισης 15 ετών. 

ΑΡΘΡΟ 29 

ΑΠΟΝΟΜΗ ΣΥΝΤΑΞΗΣ 

1- Το δικαίωμα στη σύνταξη παραγράφεται μετά την 
παρέλευση πέντε (5) ετών από την ημέρα που γεννή¬ 
θηκε, εκτός αν πρόκειται για αξίωση τέκνων ορφανών 
και από τους δύο γονείς οπότε το ανωτέρω αναφε- 
ρόμενο δικαίωμα παραγράφεται και πριν την πάροδο 
της πενταετίας μετά την παρέλευση δύο ετών από την 
ενηλικίωση τους. 

2. - Συντάξεις, που κατέστησαν απαιτητές και δεν ει- 
σπράχθηκαν εντός 2 ετών από την ημέρα, που κατέ¬ 
στησαν απαιτητές παραγράφονται. 

3. - Οι περί αναστολής και διακοπής των βραχυπρό¬ 
θεσμων παραγραφών διατάξεις του ΑΚ εφαρμόζονται 
αναλογικά στις περιπτώσεις του παρόντος άρθρου. 

4. - Οι συντάξεις απονέμονται από το Δ.Σ. του Ταμείου 
ύστερα από αίτηση, που υποβάλλεται στο Δ.Σ. από τον 
ενδιαφερόμενο ή νόμιμο πληρεξούσιο αυτού. Με γενι¬ 
κές αποφάσεις του Δ.Σ. καθορίζονται: τα πιστοποιητικά 
και τα λοιπά δικαιολογητικά τα οποία υποχρεούται να 
υποβάλλει ο ασφαλισμένος στο Ταμείο για την απονομή 
της σύνταξης ή την επιστροφή των εισφορών κατά τις 
διατάξεις του παρόντος, ο χρόνος υποβολής των ανω¬ 
τέρω εγγράφων και οι συνέπειες της μη συμμόρφωσης 
του ασφαλισμένου με τις σχετικές αποφάσεις του Δ.Σ.. 

5. - Σε περίπτωση ελλείψεως κάποιου εκ των δικαιο- 
λογητικών το Ταμείο υποχρεούται να ειδοποιήσει χω¬ 
ρίς χρονοτριβή τον ασφαλισμένο να συμπληρώσει τις 
ελλείψεις. 

6. - Η σύνταξη καταβάλλεται στον δικαιούχο ή στον 
πληρεξούσιό του την πρώτη εργάσιμη ημέρα κάθε μήνα. 

7. - Συντάξεις που οφείλονται σε αποβιώσαντα συντα¬ 
ξιούχο καταβάλλονται στους νόμιμους κληρονόμους του 
σύμφωνα με τις διατάξεις του Αστικού Κώδικα. 

8- Ο ατομικός συνταξιοδοτικός λογαριασμός του 
ασφαλισμένου κλείνει εντός 10 ημερών από την έκδοση 
της απόφασης του Διοικητικού Συμβουλίου του Ταμείου 
περί καταβολής της παροχής και το χρηματικό ποσό, 
που υπάρχει σε αυτόν μεταφέρεται στον τροφοδότη 
λογαριασμό για την καταβολή των προκαθορισμένων 
παροχών. 

ΚΕΦΑΛΑΙΟ ΣΤ 
ΟΙΚΟΝΟΜΙΚΗ ΔΙΑΧΕΙΡΙΣΗ- 
ΛΟΓΙΣΤΙΚΗ ΟΡΓΑΝΩΣΗ ΕΠΕΝΔΥΣΕΙΣ 

ΑΡΘΡΟ 30 

ΟΙΚΟΝΟΜΙΚΗ ΔΙΑΧΕΙΡΙΣΗ 

1- Το οικονομικό σύστημα, που ακολουθείται, είναι το 
κεφαλαιοποιητικό. 

2. - Υποχρεωτικός έλεγχος του Ταμείου από ορκω¬ 
τούς ελεγκτές διενεργείται μια φορά το χρόνο, ενώ 
με απόφαση του Δ.Σ. ή της Ε.Ε. μπορεί να διενεργηθεί 
και έκτακτος έλεγχος από ορκωτούς λογιστές κατά τη 
διάρκεια του οικονομικού έτους. 

3. - Η οικονομική χρήση του «ΕΤΕΑΠΕΠ» είναι δωδε¬ 
κάμηνης διάρκειας. Αρχίζει την 1η Ιανουάριου και λήγει 
την 31η Δεκεμβρίου κάθε έτους. 

4 - Η πρώτη οικονομική χρήση του Ταμείου λήγει την 
31 Δεκεμβρίου του επομένου έτους από την ίδρυσή του. 

5. - Το Ταμείο υποβάλλει ετησίως μέχρι την 31η Μαρ¬ 
τίου στην «Εθνική Αναλογιστική Αρχή»: 

α. Ισολογισμό. 

β. Λογαριασμούς αποτελεσμάτων χρήσης για κάθε 
κίνδυνο-παροχή. γ. Ετήσια έκθεση διοίκησης, δ. Αναλο- 
γιστική έκθεση, ε. Έκθεση ορκωτών λογιστών. 

6. - Το Ταμείο δημοσιεύει στην Εφημερίδα της Κυβέρ¬ 
νησης, σε μια ημερήσια εφημερίδα πανελλήνιας κυκλο¬ 
φορίας και σε μια οικονομική εφημερίδα τις ετήσιες 
οικονομικές καταστάσεις, τα πιστοποιητικά ελέγχου 
των ορκωτών ελεγκτών και τα πορίσματα ελέγχου της 
Εθνικής Αναλογιστικής Αρχής. 

7. - Το σύνολο του ενεργητικού και παθητικού καθώς 
και η κινητή και ακίνητη περιουσία του μετατρεπόμενου 
ΝΠΔΔ με την επωνυμία Τομέας Επικουρικής Ασφάλισης 
Προσωπικού Εταιρειών Πετρελαιοειδών» (ΕΤΕΑΠΕΠ) του 
ΝΠΔΔ με την επωνυμία «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ) απογράφεται από τη Διοίκησή 
του και περιέχεται αυτοδικαίως κατά την ημερομηνία 
κατάργησής του στο ΕΤΕΑΠΕΠ αφού συνταχθεί πρω¬ 
τόκολλο παράδοσης παραλαβής. 

ΑΡΘΡΟ 31 

ΛΟΓΙΣΤΙΚΗ ΟΡΓΑΝΩΣΗ 

1- Ως προς τις εφαρμοστέες λογιστικές μεθόδους, τα 
βιβλία, που τηρούνται αλλά και τη λογιστική οργάνωση 
εφαρμόζονται οι ελληνικοί νόμοι, οι κατευθύνσεις της 
«Εθνικής Αναλογιστικής Αρχής» και το δίκαιο της Ευ¬ 
ρωπαϊκής Ένωσης, όπως ισχύουν κάθε φορά. Λαμβάνε- 
ται ιδίως υπόψη το κλαδικό λογιστικό σχέδιο για τους 
φορείς κοινωνικής ασφάλισης (Π.Δ. 80/97, ΦΕΚ 68 Α', 
8-5-97), σε συνδυασμό με τα διεθνή λογιστικά πρότυπα, 
όπως αυτά ισχύουν κάθε φορά. 

2. - Ειδικότερα, θέματα που αφορούν την τήρηση λογι¬ 
στικών βιβλίων και γενικότερα τη λογιστική οργάνωση 
του Ταμείου ρυθμίζονται στον Εσωτερικό Κανονισμό 
Λειτουργίας. 

ΑΡΘΡΟ 32 

ΑΤΟΜΙΚΕΣ ΜΕΡΙΔΕΣ ΑΣΦΑΛΙΣΜΕΝΩΝ 
ΚΑΙ ΤΡΟΦΟΔΟΤΗΣ ΛΟΓΑΡΙΑΣΜΟΣ 

1.- Το Ταμείο εφαρμόζει το κεφαλαιοποιητικό σύστημα 
προκαθορισμένων, μη εγγυημένων παροχών. Σε κάθε 
ασφαλισμένο, που πληροί τις προϋποθέσεις, που αναφέ- 
ρονται στο παρόν καταστατικό απονέμεται επικουρική 
σύνταξη. 

2 - «Τροφοδότης λογαριασμός» καλείται ο λογαρια¬ 
σμός στον οποίο κατατίθενται οι πόροι του Ταμείου 
και από τον οποίο χρηματοδοτούνται οι παροχές, που 
χορηγεί και οι δαπάνες λειτουργίας του. 

2.1.- Ο τροφοδότης λογαριασμός, αφαιρουμένων των 
δαπανών λειτουργίας του Ταμείου, επιμερίζεται ετη¬ 
σίως σε ποσά ευθέως ανάλογα με τα ποσά των συσ- 
σωρευμένων δικαιωμάτων παροχών: α) των ενεργών 
ασφαλισμένων, β) των ανενεργών ασφαλισμένων και 
γ) των συνταξιούχων. 

3. - «Ατομικές Μερίδες» καλούνται οι τηρούμενοι ανά 
ασφαλισμένο και συνταξιούχο πίνακες, που απεικονί¬ 
ζουν σε χρηματικό ποσό το εκάστοτε αναλογιστικό 
συσσωρευμένο δικαίωμα εκάστου εξ αυτών με βάση 
το εκάστοτε ύψος της περιουσίας του Ταμείου, που 
προορίζεται για την κάλυψη των τρεχουσών υποχρεώ¬ 
σεων προς αυτούς. 


ΑΡΘΡΟ 33 

ΔΑΠΑΝΕΣ ΛΕΙΤΟΥΡΓΙΑΣ - ΙΔΙΑ ΚΕΦΑΛΑΙΑ 

Ι.-Το ύψος των δαπανών λειτουργίας ορίζεται ετησίως 
και αναπροσαρμόζεται με απόφαση του ΔΣ, σύμφωνα 
με τα πορίσματα της ετήσιας αναλογιστικής μελέτης. 
Οι δαπάνες λειτουργίας δεν υπερβαίνουν το 2,6% επί 
των ετήσιων συνολικών εισφορών, εκτός και αν ύστερα 
από αιτιολογημένη απόφαση του Δ.Σ. και έγκριση της 
Εθνικής Αναλογιστικής Αρχής, προσδιοριστεί διαφορε¬ 
τική τιμή του συντελεστή αυτού. Ειδικότερα όμως για 
το πρώτο έτος της λειτουργίας του Ταμείου οι δαπάνες 
δύνανται να ανέλθουν μέχρι το 5,9% επί των ετήσιων 
συνολικών εισφορών. 

2.- Οι δαπάνες λειτουργίας περιλαμβάνουν ιδίως τα 
εξής: 2.1.- Τα έξοδα για τις αμοιβές του Προέδρου, του 
Αναπληρωτή Προέδρου του Αντιπροέδρου και του Ανα¬ 
πληρωτή Αντιπροέδρου του Δ.Σ καθώς και τις αποζημι¬ 
ώσεις των μελών του Διοικητικού Συμβουλίου. 2.2.- Τις 
αμοιβές του προσωπικού του Ταμείου. 

2.3 - Τις αμοιβές αναλογιστών, νομικών και λοιπών 
συμβούλων. 

2.4. - Τη δημιουργία και συντήρηση μητρώου ασφα¬ 
λισμένων. 

2.5. - Το κόστος ενημέρωσης των ασφαλισμένων. 

2.6 - Τη λογιστική και ηλεκτρονική οργάνωση του Ταμείου. 

2.7. - Τ ο κόστος συντήρησης και λειτουργίας του γρα¬ 
φείου στο οποίο στεγάζονται οι υπηρεσίες του Ταμείου, 
και των τυχόν υποκαταστημάτων του. 

2.8. - Το κόστος για τη συντήρηση και αξιοποίηση της 
ακίνητης περιουσίας του Ταμείου. 

ΑΡΘΡΟ 34 

ΚΑΝΟΝΕΣ ΕΠΕΝΔΥΣΕΩΝ 

Το Ταμείο ως προς τους επενδυτικούς κανόνες λει¬ 
τουργεί με βάση τα οριζόμενα στην παρ. 15 του άρθρου 
7 του Ν. 3029/2002 (όπως αντικαταστάθηκε με το άρθρο 
12 του Ν. 3385/2005) και τις εκάστοτε σχετικές ισχύου- 
σες διατάξεις, καθώς επίσης και της ΥΑ Φ.Επαγγ.ασφ./ 
οικ.16/9-4-2003 και το δίκαιο της ΕΕ. Οι επενδύσεις των 
κεφαλαίων διέπονται από τις αρχές της συνετής- συντη¬ 
ρητικής διαχείρισης, της διασποράς και της ποιότητας 
των επενδυτικών επιλογών, ώστε να επιτυγχάνεται η 
ασφάλεια, η αποδοτικότητα και η ευκολία ρευστοποί¬ 
ησης των περιουσιακών στοιχείων του Ταμείου. Ο βαθ¬ 
μός επικινδυνότητας του επενδυτικού χαρτοφυλακίου 
παρακολουθείται από το Διοικητικό Συμβούλιο και τον 
Αναλογιστή του Ταμείου και διατηρείται σε επίπεδα που 
αντισταθμίζουν την επικινδυνότητα των υποχρεώσεων. 

ΑΡΘΡΟ 35 

ΑΣΦΑΛΙΣΤΙΚΗ ΤΟΠΟΘΕΤΗΣΗ - ΕΠΕΝΔΥΣΕΙΣ 

1.- Για τον υπολογισμό και την κάλυψη με ασφαλι¬ 
στική τοποθέτηση των αποθεματικών, καθώς και για 
τις επενδύσεις, εφαρμόζονται οι διατάξεις του άρθρου 
7 παρ. 15 (όπως αυτή αντικαταστάθηκε από το άρθρο 
12 του Ν. 3385/2005) και 16 Ν. 3029/02, οι κατ’ εξουσιο¬ 
δότηση του ανωτέρω Νόμου εκδιδόμενες υπουργικές 
αποφάσεις και οι κανόνες του Κοινοτικού Δικαίου, όπως 
ισχύουν κάθε φορά. Εφαρμόζονται, ειδικότερα, οι αρχές 
της συνετής, συντηρητικής διαχείρισης, της διασποράς 
και της ποιότητας των επενδυτικών επιλογών, ώστε 
να επιτυγχάνεται η ασφάλεια, η αποδοτικότητα και η 
ευκολία ρευστοποίησης των περιουσιακών στοιχείων, 



8754 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καθώς και η διατήρηση σε χαμηλά επίπεδα του βαθμού 
επικινδυνότητας του χαρτοφυλακίου. 

2. - Το Ταμείο δεν παρέχει στα μέλη του καμία επεν¬ 
δυτική ή βιομετρική εγγύηση. 

3. - Το Ταμείο συνεργάζεται με εξειδικευμένο αναλο- 
γιστή και νομικό σύμβουλο για την παρακολούθηση και 
την υποστήριξη των τρεχουσών συναλλαγών, καθώς 
και για την προετοιμασία των ετήσιων εκθέσεων προς 
έγκριση από την «Εθνική Αναλογιστική Αρχή». 

4- Το Δ.Σ. μεριμνά για τη δημιουργία επενδυτικού 
κανονισμού στα πλαίσια των αναφερόμενων στην πα¬ 
ράγραφο 1 του παρόντος άρθρου. 

ΑΡΘΡΟ 36 

ΜΑΘΗΜΑΤΙΚΑ ΑΠΟΘΕΜΑΤΑ 

1- Τα μαθηματικά αποθέματα αντιστοιχούν στο σύ¬ 
νολο των συσσωρευμένων υποχρεώσεων του Ταμείου, 
όπως αυτές απορρέουν από το παρόν καταστατικό. 

2 - Το Ταμείο δημιουργεί μαθηματικό απόθεμα, το 
ύψος του οποίου είναι ίσο με τις συσσωρευμένες υπο¬ 
χρεώσεις του Ταμείου προς τους ενεργούς ασφαλισμέ¬ 
νους, τους ανενεργούς ασφαλισμένους και τους συντα¬ 
ξιούχους. Για την κάλυψη του μαθηματικού αποθέματος 
χρησιμοποιείται ο τροφοδότης λογαριασμός, ο οποίος 
επιμερίζεται σε ποσά ευθέως ανάλογα με τα ποσά των 
τριών παραπάνω κατηγοριών συσσωρευμένων δικαιω¬ 
μάτων και των δαπανών λειτουργίας του Ταμείου. 

3.- Ο υπολογισμός και η κάλυψη με ασφαλιστική το¬ 
ποθέτηση του μαθηματικού αποθέματος γίνονται κατ’ 
εφαρμογή των διατάξεων του άρθρου 7 παρ. 15 και 16 
του Ν. 3029/2002 (όπως η παρ. 15 αντικαταστάθηκε με 
το άρθρο 12 του Ν. 3385/2005) και όπως αυτές εκάστοτε 
ισχύουν, κατ’ εφαρμογή της Φ.Επαγγ.Ασφ./οικ.16/9-4- 
2003 απόφασης του Υφυπουργού Απασχόλησης και Κοι¬ 
νωνικής Προστασίας και του Κοινοτικού Δικαίου, όπως 
ενσωματώνεται στην Εθνική Νομοθεσία. 

ΑΡΘΡΟ 37 

ΤΡΟΠΟΣ ΕΠΕΝΔΥΣΗΣ ΜΑΘΗΜΑΤΙΚΟΥ ΑΠΟΘΕΜΑΤΟΣ 

1. - Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
την οποία μπορεί είτε να αναλάβει το ίδιο, είτε να ανα¬ 
θέσει σε διαχειριστές επενδύσεων και θεματοφύλακες, 
οι οποίοι κατέχουν τις απαιτούμενες από τη νομοθε¬ 
σία άδειες, σε κάθε όμως περίπτωση στο πλαίσιο των 
προβλεπομένων από τον Κανονισμό Επενδύσεων του 
Ταμείου. 

2. - Οι τοποθετήσεις του ενεργητικού του Ταμείου ακο¬ 
λουθούν τους ποιοτικούς και ποσοτικούς επενδυτικούς 
περιορισμούς που προβλέπονται από το άρθρο 7 παρ. 15 
του Ν. 3029/02, όπως αντικαταστάθηκε με το άρθρο 12 
του Ν. 3385/2005 και όπως εκάστοτε ισχύει, κατ' εφαρ¬ 
μογήν της Φ.Επαγγ.Ασφ./οικ.16/9-4-2003 απόφασης του 
Υφυπουργού Απασχόλησης και Κοινωνικής Προστασί¬ 
ας, του Κοινοτικού Δικαίου, όπως ενσωματώνεται στην 
Εθνική Νομοθεσία και του κανονισμού επενδύσεων του 
Ταμείου. 

3. - Από τις μηνιαίες εισφορές, που καταβάλλονται για 
τους ασφαλισμένους στο Ταμείο, αφαιρούνται πρώτα 
τα απαιτούμενα ποσά για τις δαπάνες λειτουργίας σύμ¬ 
φωνα με το άρθρο 34 του παρόντος και το υπόλοιπο 
διατίθεται προς επένδυση. 


4.- Απαγορεύεται και είναι απολύτως άκυρη η από¬ 
κτηση από το Ταμείο οποιουδήποτε περιουσιακού 
στοιχείου, εφόσον πωλητές είναι μέλη του Διοικητικού 
Συμβουλίου ή σύζυγοι ή συγγενείς μέχρι και του δεύτε¬ 
ρου βαθμού εξ αίματος ή εξ αγχιστείας των προσώπων 
αυτών, καθώς και εταιρείες, στις οποίες τα ως άνω 
πρόσωπα είναι ιδρυτές, μέτοχοι ή εταίροι που εκπρο¬ 
σωπούν το 1/20 του κεφαλαίου των εν λόγω εταιριών. 
Το ίδιο ισχύει αν ο πωλητής απέκτησε το στοιχείο που 
μεταβιβάζεται από κάποιο από τα ως άνω πρόσωπα 
εντός των προηγούμενων δώδεκα (12) μηνών από τη 
μεταβίβαση. 

ΚΕΦΑΛΑΙΟ Ζ 

ΑΝΑΔΙΑΡΘΡΩΣΕΙΣ ΤΟΥ ΤΑΜΕΙΟΥ 
ΑΡΘΡΟ 38 

ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ 

Η τροποποίηση του παρόντος καταστατικού είναι 
δυνατή μόνο με απόφαση του Δ.Σ., η οποία λαμβάνεται 
σύμφωνα με τα περί αυξημένης απαρτίας και πλειο- 
ψηφίας οριζόμενα στο άρθρο 14 παράγραφος 7 του 
παρόντος και με κατάρτιση συμβολαιογραφικού εγγρά¬ 
φου, σύμφωνα με τους όρους και τις διαδικασίες που 
προβλέπει ο νόμος για την ίδρυση του Ταμείου. 

ΑΡΘΡΟ 39 

ΕΝΟΠΟΙΗΣΗ 

1. - Με απόφαση του Δ.Σ., που λαμβάνεται σύμφωνα με 
τα οριζόμενα στο άρθρο 14 παρ. 7 του παρόντος και με 
κατάρτιση συμβολαιογραφικού εγγράφου, είναι δυνα¬ 
τή η ενοποίηση του Ταμείου με άλλα ομοειδή Ταμεία 
Επαγγελματικής Ασφάλισης, ή Ομοσπονδίες ομοειδών 
Ταμείων, επιχειρησιακού, κλαδικού ή άλλου επιπέδου, 
της ημεδαπής ή της Ευρωπαϊκής Ένωσης, εφόσον τούτο 
κρίνεται σκόπιμο για την επίτευξη ή προάσπιση των 
στόχων του Ταμείου με την επιφύλαξη του άρθρου 20 
της Οδηγίας 2003/41/ΕΚ εφόσον τούτο κρίνεται σκόπιμο 
για την επίτευξη ή προάσπιση των στόχων του Ταμείου. 

2. - Γ ια την ενοποίηση με άλλα ομοειδή Ταμεία απαιτεί¬ 
ται καταχώρηση του τροποποιημένου καταστατικού στο 
σχετικό Μητρώο του Υπουργείου Εργασίας, Κοινωνικής 
Ασφάλισης και Πρόνοιας όπως ο νόμος ορίζει. Από την 
καταχώρηση αυτή ο νέος φορέας υπεισέρχεται σε όλα 
τα δικαιώματα και τις υποχρεώσεις των Ταμείων που 
συγχωνεύτηκαν. Οι εκκρεμείς δίκες συνεχίζονται από 
το ενοποιημένο «ΤΕΑ» χωρίς διακοπή. 

ΑΡΘΡΟ 40 
ΔΙΑΣΠΑΣΗ 

Με τους όρους και τις διαδικασίες του προηγούμε¬ 
νου άρθρου είναι δυνατή η διάσπαση του ΕΤΕΑΠΕΠ 
σε περισσότερα Ταμεία Επαγγελματικής Ασφάλισης 
(νομικά πρόσωπα ιδιωτικού δικαίου μη κερδοσκοπικού 
χαρακτήρα), εφόσον πληρούνται οι σχετικές νόμιμες 
προϋποθέσεις. 

ΚΕΦΑΛΑΙΟ Η 

ΜΕΤΑΒΑΤΙΚΕΣ ΔΙΑΤΑΞΕΙΣ 
ΑΡΘΡΟ 41 

ΠΡΟΣΩΡΙΝΗ ΔΙΟΙΚΗΣΗ 

1.- Κατά την έναρξη λειτουργίας του ΕΤΕΑΠΕΠ και 
μέχρι την ανάδειξη του πρώτου διοικητικού συμβουλίου, 

το Ταμείο διοικείται από 9μελή Προσωρινή Διοικούσα Επιτροπή, της οποίας τα τακτικά και αναπληρωματικά 
μέλη ορίζονται ως εξής: 


ΔΙΟΙΚΟΥΣΑ ΕΠΙΤΡΟΠΗ 

ΤΑΚΤΙΚΑ ΜΕΛΗ 

ΑΝΑΠΛΗΡΩΜΑΤΙΚΑ ΜΕΛΗ 

1. Πρόεδρος 

Κοντουσιάδης Παναγιώτης του Θεοδοσίου 

Καμπάς Ελευθέριος του Κων/νου 

2. Αναπληρωτής Πρόεδρος 

Σπυράντης Θεοδόσιος του Αγγέλου 

Κεραμιδάς Αντώνιος του Δημητρίου 

3. Αντιπρόεδρος 

Ζήλλης Ιωάννης του Ανδρέα 

Μήλιος Αγάπιος του Δαμιανού 

4. Αναπληρωτής Αντιπρόεδρος 

Κατσίκας Αλέξανδρος του Μιχαήλ 

Παναγιωτίδης Θεόφιλος του Κοσμά 

5. Μέλος 

Μητρόπουλος Ιωάννης του Βασιλείου 

Κυλώνης Ευάγγελος του Γεωργίου 

6. Μέλος 

Μάρρας Ιωάννης του Κωνσταντίνου 

Θεμελιώτης Δημήτριος του Θεοδώρου 

7. Μέλος 

Ρώσσης Καίσαρας του Μάρκου 

Παναγιωτόπουλος Νικόλαος του Φωτίου 

8. Μέλος 

Παπασταθόπουλος Νικόλαος του Θεμιστοκλή 

Γεωργάντης Παναγιώτης του Ιωάννη 

9. Μέλος 

Περουτσέας Παναγιώτης του Νικολάου 

Κρασσάς Θεοδόσιος του Αποστόλου 


2. Η Προσωρινή Διοικούσα Επιτροπή συγκροτείται σε 
σώμα κατόπιν πρόσκλησης των μελών της από τον Πρό¬ 
εδρο αυτής αμέσως μετά την έγκριση και δημοσίευση 
του καταστατικού του Ταμείου στην Εφημερίδα της 
Κυβέρνησης. 

3. Η Προσωρινή Διοικούσα Επιτροπή: 

3.1- Μεριμνά για τη σύσταση του Ταμείου και εξου¬ 
σιοδοτείται να αποδεχθεί τροποποιήσεις ή προσθήκες 
των διατάξεων του παρόντος, οι οποίες θα υποδειχθούν 
από την αρμόδια διοικητική αρχή, κατά τη διαδικασία 
της έγκρισής του. 

3.2. - Πράττει ότι απαιτείται για τη λειτουργία του 
Ταμείου κατά το χρονικό διάστημα από την έγκριση 
και δημοσίευση του καταστατικού στο ΦΕΚ. 

3.3. - Πράττει ότι απαιτείται για την επίτευξη των στό¬ 
χων του Ταμείου από την έναρξη της λειτουργίας του 
και μέχρι τη συγκρότηση του πρώτου ΔΣ του Ταμείου, 
όπως στο παρόν ορίζεται. Ενδεικτικά μπορεί να συνά¬ 
πτει συμβάσεις μίσθωσης εργασίας με το προσωπικό, 
που θα απασχοληθεί στο Ταμείο, να καθορίζει αμοιβή 
ή αποζημίωση για τα μέλη της Διοικούσας Επιτροπής 
ανάλογη με αυτήν που προβλέπεται για τα μέλη του 
Δ.Σ., να εκμισθώνει χώρους, να προβαίνει στις απαραί¬ 
τητες ενέργειες για την χρήση των ίδιων ακινήτων, να 
προβαίνει στις απαραίτητης ενέργειες για το άνοιγμα 
λογαριασμών στις Τράπεζες, για τη μεταγραφή της 
ακίνητης περιουσίας στο όνομα του Ταμείου, για τη 
μεταφορά των τραπεζικών λογαριασμών του Τομέα 
«Τομέα Επικουρικής Ασφάλισης Προσωπικού Εταιρειών 
Πετρελαιοειδών» του ΝΠΔΔ με την επωνυμία «Ταμείο 
Επικουρικής Ασφάλισης Ιδιωτικού Τομέα (ΤΕΑΙΤ)» στο 
όνομα του Ταμείου, στην πληρωμή των συντάξεων των 
συνταξιούχων, στην τήρηση των απαιτούμενων βιβλίων, 
στοιχείων, μητρώων, κ.λπ. 

3.4. - Μεριμνά για τη σύνταξη των ισολογισμών του ως 
άνω μετατρεπόμενου τομέα, που δεν έχουν συνταχθεί. 

3.5. - Πράττει, προκειμένου να συγκροτηθεί το πρώτο 
Διοικητικό Συμβούλιο εντός εύλογου χρόνου από τη 
δημοσίευση του παρόντος, ο οποίος σε κάθε περίπτωση 
δεν μπορεί να είναι μεγαλύτερος από δύο έτη. 

3.6. - Εκδίδει τον Εσωτερικό Κανονισμό Λειτουργίας 
και τον Κανονισμό Επενδύσεων, εντός ευλόγου χρό¬ 
νου από τη συγκρότησή της. Ο Κανονισμός Εσωτερικής 
Λειτουργίας θα ρυθμίζει κάθε θέμα, που αφορά στη 
διοικητική και οικονομική οργάνωση του Ταμείου και τη 


λογιστική λειτουργία του. Ο Κανονισμός Επενδύσεων θα 
συνταχθεί σύμφωνα με τα προβλεπόμενα στο Κεφάλαιο 
ΣΤ (άρθρο 35) του παρόντος. Μέχρις ότου συνταχθούν 
ο Εσωτερικός Κανονισμός Λειτουργίας και ο Κανονι¬ 
σμός Επενδύσεων τα σχετικά θέματα ρυθμίζονται με 
αποφάσεις της Προσωρινής Διοικούσας Επιτροπής και 
στη συνέχεια του Δ.Σ. 

3.7. - Δύναται να εκδώσει τον Κανονισμό Παροχών, που 
θα εξειδικεύει τα υπαγόμενα στην ασφάλιση πρόσωπα, 
τις ασφαλιστικές εισφορές και τους πόρους, τον χρόνο 
ασφάλισης, την αναγνώριση συντάξιμου χρόνου και τον 
τρόπο εξαγοράς του, τα δικαιούμενα σύνταξης πρό¬ 
σωπα, τις προϋποθέσεις συνταξιοδότησης, την έναρξη 
και λήξη των παροχών καθώς και κάθε άλλη αναγκαία 
ρύθμιση. Μέχρις ότου συνταχθεί ο Κανονισμός Παρο¬ 
χών τα σχετικά θέματα ρυθμίζονται με αποφάσεις της 
Προσωρινής Διοικούσας Επιτροπής και στη συνέχεια 
του ΔΣ κατ’ εφαρμογή των διατάξεων του παρόντος 
και της ασφαλιστικής νομοθεσίας του μετατρεπόμενου 
Τομέα Επικουρικής Ασφάλισης Προσωπικού Εταιρειών 
Πετρελαιοειδών (ΤΕΑΠΕΠ) του ΤΕΑΙΤ, εφόσον συνάδουν 
με το παρόν καταστατικό. 

3.8. - Κατά το πρώτο έτος λειτουργίας του Ταμείου η 
σύνταξη μπορεί να μην καταβάλλεται την πρώτη εργάσι¬ 
μη ημέρα κάθε μήνα στον δικαιούχο ή τον πληρεξούσιό 
του αλλά σε άλλη ημέρα του μήνα που θα καθορίσει η 
Προσωρινή Διοικούσα Επιτροπή. 

ΑΡΘΡΟ 42 
ΤΕΛΙΚΕΣ ΔΙΑΤΑΞΕΙΣ 

Στο ΕΤΕΑΠΕΠ μεταφέρονται όλα τα δικαιώματα και οι 
υποχρεώσεις των ασφαλισμένων και συνταξιούχων του 
ΝΠΔΔ με την επωνυμία «Τομέα Επικουρικής Ασφάλισης 
Προσωπικού Εταιρειών Πετρελαιοειδών» (ΕΤΕΑΠΕΠ) του 
ΝΠΔΔ με την επωνυμία «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ)» οι ασφαλισμένοι του ΝΠΔΔ 
καθίστανται ασφαλισμένοι του ΕΤΕΑΠΕΠ και διέπονται 
από τις διατάξεις του παρόντος καταστατικού, του Εσω¬ 
τερικού Κανονισμού Λειτουργίας και τις διατάξεις της 
νομοθεσίας όπως αυτές εκάστοτε ισχύουν. Οι συνταξι¬ 
ούχοι καθίστανται συνταξιούχοι του ΕΤΕΑΠΕΠ το οποίο 
βαρύνεται εφεξής με την καταβολή της σύνταξής τους 
και διέπονται από τις διατάξεις αυτού και της γενικό¬ 
τερης ασφαλιστικής νομοθεσίας. 

Το καταστατικό αυτό αποτελείται από 42 άρθρα, ανα- 

γνώσθηκε, συζητήθηκε και εγκρίθηκε κατ’ άρθρο και στο 
σύνολό του από το Γενικό Συμβούλιο της δευτεροβάθ¬ 
μιας συνδικαλιστικής οργάνωσης με την επωνυμία «Πα¬ 
νελλήνια Ομοσπονδία Εργαζομένων στα Πετρελαιοειδή 
Διυλιστήρια και Χημική Βιομηχανία», που εδρεύει στην 
Αθήνα Σωνιέρου 18 & Κ. Παλαιολόγου και εκπροσω¬ 
πείται νόμιμα. Η συνδικαλιστική αυτή οργάνωση είναι 
η πλέον αντιπροσωπευτική συνδικαλιστική οργάνωση 
των ασφαλισμένων στον «Τομέα Επικουρικής Ασφάλισης 
Προσωπικού Εταιρειών Πετρελαιοειδών» (ΤΕΑΠΕΠ) του 
ΝΠΔΔ με την επωνυμία «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ)» και αποφάσισε, σύμφωνα με το 
άρθρο 36 παρ. 2 του Ν. 4052/2012, (απόφαση του Δ.Σ. της 
συνεδριάσεως της 4ης Απριλίου 2012, που κοινοποιήθη¬ 
κε στον Υπουργό Εργασίας και Κοινωνικής Ασφάλισης 
με την υπ’ αριθμ. 11453Στ/3.5.2012 έκθεση επίδοσης του 
δικαστικού επιμελητή στο Πρωτοδικείο Αθηνών Σωτη¬ 
ρίου Ρουμελιώτη και με την υπ’ αριθμ. 11454Στ/3.5.2012 
έκθεση επίδοσης του ίδιου Δικαστικού Επιμελητή προς 
την Προϊσταμένη της Δ/νσης Πρόσθετης Ασφάλισης της 
ΓΓΚΑ να μην ενταχθεί ο Τομέας Επικουρικής Ασφάλισης 
Προσωπικού Εταιρειών Πετρελαιοειδών του ΝΠΔΔ με 
την επωνυμία «Ταμείο Επικουρικής Ασφάλισης Ιδιωτικού 
Τομέα (ΤΕΑΙΤ) στο ΕΤΕΑ και να μετατραπεί σε ΝΠΙΔ των 


άρθρ. 7 και 8 του Ν. 3029/2002. Το παρόν καταστατικό 
θα ισχύει από τη δημοσίευσή του στην Εφημερίδα της 
Κυβερνήσεως, τεύχος δεύτερο (τ.Β). 

Οι συμβαλλόμενοι δήλωσαν σύμφωνα με το άρθρο 8 
του Ν. 1599/86, ότι η μόνιμη κατοικία τους είναι αυτή 
που αναφέρεται στην αρχή του παρόντος. 

Σε βεβαίωση όλων των παραπάνω συντάχτηκε το 
συμβόλαιο αυτό σε τριάντα (30) φύλλα και επικολλή- 
θηκε τέλος μεγαροσήμου 3,00 ευρώ για το πρωτότυ¬ 
πο και 1,5 ευρώ για τα αντίγραφα. Για δικαιώματα του 
παρόντος, καθώς και για δικαιώματα εκδόσεως τριών 
(3) αντιγράφων εισπράχτηκαν εξακόσια σαράντα οκτώ 
ευρώ και πενήντα λεπτά (648,50), εκ των οποίων καθαρή 
συμβολαιογραφική αμοιβή 587,77 ευρώ και δικαιώματα 
Ε.Τ.Α.Α. (Τ.Α.Ν. & Τ.Σ) 56,23 ευρώ. 

Επί των εισπραχθέντων δικαιωμάτων (μικτή αμοιβή) 
εισπράχθηκε Φ.Π.Α. 147,43 ευρώ (ποσό χ 23%) και αφού 
διαβάστηκε καθαρά και μεγαλόφωνα στους εμφανι- 
σθέντες και βεβαιώθηκε, υπογράφεται απ’ αυτούς κι 
εμένα νόμιμα. 

Οι Εμφανισθέντες 

ΝΙΚΟΛΑΟΣ ΟΡΦΑΝΟΣ 
ΠΑΝΑΓΙΩΤΗΣ ΚΟΝΤΟΥΣΙΑΔΗΣ 

